08:11 / 19.07.2017 | prinspersi | 4007\nВа алайкум ассалом! Ширк эмас, балки гуноҳ амаллардан.\nСўкиш ва ачитиб гапиришнинг жамлаб олингани араб тилида «базоъа» дейилади. Бу сўзнинг луғавий маъноси рост бўлса ҳам, аччиқ ва бешарм гапдир. Уламо аҳли уни қуйидагича таърифлайдилар: Ғаззолий: «У қабиҳ саналган нарсани очиқ-ойдин сўзлар билан ифодалашдир», деган. Муновий: «Бу калом рост бўлса ҳам, нутқдаги фаҳш ва қабиҳликдир», деган. Сўкиш ёки сўкиниш Исломда катта беодоблик ва гуноҳлар қаторига киради. У ижтимоий алоқаларнинг бузилишига, инсонларнинг ҳақоратланишига олиб келадиган бадхулқликдир. Шунинг учун ҳам Пайғамбаримиз Муҳаммад мустафо соллаллоҳу алайҳи васаллам ўз ҳадисларида сўкишни қаттиқ қоралаганлар.\nАбдуллоҳ розияллоҳу анҳудан ривоят қилинади: «Набий соллаллоҳу алайҳи васаллам: «Мусулмонни сўкиш фосиқликдир. У билан уришиш куфрдир», дедилар». Икки шайх ва Термизий ривоят қилганлар. Шарҳ: Маълумки, фосиқлик катта гуноҳ ҳисобланади. Шариат кўрсатган чегарадан чиқиб, гуноҳ ишларни қилувчилар фосиқ ҳисобланадилар. Фисқ диндан чиқишнинг бошланиши бўлиб, тавба қилмасдан, ўша гуноҳни давом эттирган одам диндан чиқади. Шунинг учун ҳам ҳадиси шарифда «Сўкиш фисқ, уришиш эса куфр» дейиляпти. Чунки фисқ куфрга олиб борганидек, сўкиш ҳам уришишга олиб боради. Одатда, одамлар сўкишга унча эътибор бермайдилар. «Сўкса, сўкилиб қолармиди», деб кетаверадилар. «Фалончи бўлгандан кейин сўкади-да», деган ноўрин мулоҳазаларни ҳам айтадилар. Аслида эса сўкиш гуноҳ ва қабиҳ иш бўлиш билан бирга, ўзидан кўра каттароқ гуноҳ ва ҳалокатларга элтувчи йўл ҳам ҳисобланади. Имом Баззор Абдуллоҳ ибн Амр розияллоҳу анҳудан ривоят қиладилар. У киши санадини пайғамбаримизга етказадилар. У зоти бобаракот соллаллоҳу алайҳи васаллам: «Мусулмонни сўкиш ҳалокат жари ёқасига келганлигини англатади», деган эканлар. Жар ёқасига келгандан сўнг унга тушиб кетиш ҳеч нарса бўлмай қолади. Демак, сўкишга нисбатан бепарво бўлиш, сўкса нима бўпти, деган қабилида иш тутиш мутлақо нотўғри ишдир. Хусусан, сўкишни кўп ишлатадиган беодоб одамлар катта гуноҳларга сабаб бўладилар. Улар олий илм даргоҳларини битирганлар, катта мансабларни эгаллаган бўлишлари, яхши кийиниб, яхши яшашлари ҳам мумкин. Аммо модомики, ичларида яхшиликка амал қилдирувчи куч йўқ экан, оғизларидан чиқаётган сўзларни тузатмас эканлар, ким бўлишларидан қатъи назар, фосиқ бўладилар, маданиятсиз, тубан инсон ҳисобланадилар. Ўзаро муомалада биринчи бўлиб сўккан одам катта маънавий жиноят қилган, орадаги ҳурмат ва иззат, ўзаро тушуниш пардасини йиртган, ёмонликка йўл очган бўлади. Имом Байҳақий Абдуллоҳ розияллоҳу анҳудан ривоят қилган ҳадисда Пайғамбаримиз Муҳаммад соллаллоҳу алайҳи васаллам: «Ҳар қандай икки мусулмоннинг орасида албатта, Аллоҳ таоло томонидан тутилган парда бўлади. Улардан бири иккинчисига бир оғиз сўкиш сўз айтса, Аллоҳнинг пардасини йиртган бўлади», деганлар. Ислом динида кишилар ўртасидаги ўзаро ҳурмат ва эҳтиромнинг қанчалик улуғланишини кўряпсизми? Ҳадиси шарифда бу нарса «Аллоҳнинг пардаси» деб аталмоқда. Халқ орасидаги «Инсоф қилайлик, орамиздан парда кўтарилмасин, юзимиз очилмасин, кейин яхши бўлмайди», деган гаплар ушбу ҳадиси шарифдан олинган бўлса, ажаб эмас. Демак, бошқа бир одамни биринчи бўлиб сўккан киши катта маънавий жиноят қилган бўлади. У оз эмас, кўп эмас, оламларнинг Робби Аллоҳ таоло инсонлар орасига қўйган пардани йиртган ҳисобланади. Шу билан бирга, иккинчи томон ҳам дарров ўт олиб, сўкишни бошлаб юбориши керак эмас. Биринчи одам уни сўкиш билан катта гуноҳ қилди: ўзининг беодоб, пасткаш эканини кўрсатди. Энди иккинчи киши у билан тенглашмаслиги шарт. Имом Ибн Ҳиббон ривоят қилган ҳадисда Ниёз ибн Ҳимор қуйидагиларни айтадилар: «Мен Пайғамбаримиз соллаллоҳу алайҳи васалламга «Эй Аллоҳнинг Расули! Бир одам мени сўкса, у ўзимдан паст бўлса, ундан ғолиб келадиган бўлсам, менга бирор нарса бўладими?» деб сўрадим. У зот: «Икки сўкишган, обрўсини тўкаётган ва ёлғон гапираётган кишилар икки шайтондир», дедилар». Демак, Пайғамбаримиз соллаллоҳу алайҳи васаллам Ниёз ибн Ҳимор розияллоҳу анҳуга ўзини сўккан одамга жавоб қайтаришга изн бермадилар. Агар шундай қилса, икки беодоб шайтоннинг бири бўлиб қолишини тушунтирдилар. Бу доимо ҳар бир мусулмоннинг ёдида туриши лозим бўлган нарсадир. Сўкишни ўзига одат қилиб олган беодоб инсонлар ўзларининг жирканч хулқлари, пасткашликлари билан нафақат қаршисида турган одамни, балки беайб, мўътабар ва улуғ инсонларни ҳам ҳақорат қилган бўладилар. Одам шаклида юрган бундай шахсларнинг ёмонлигидан уйда ибодат билан машғул бўлиб ўтирган муштипар оналар, опа-сингиллар ва бошқалар ҳам четда қолмайдилар. Кўпроқ бу ҳақоратлар сўкувчининг ота-онасини ва яқинларини ҳақорат қилиш билан қайтарилади. Имоми Бухорий Абдуллоҳ ибн Амр розияллоҳу анҳудан ривоят қилган ҳадисда Пайғамбаримиз соллаллоҳу алайҳи васаллам: «Катта гуноҳларнинг каттаси инсоннинг ўз ота-онасини лаънатламоғидир», дедилар. Шунда: «Эй Аллоҳнинг Расули! Қандай қилиб одам ўз ота-онасини лаънатлайди?» деб сўралди. У зот соллаллоҳу алайҳи васаллам: «Бир одам бировнинг отасини сўкса, у ҳам бунинг отасини сўкади, онасини сўкса, онасини сўкади», дедилар. Кўриб турибмизки, бу жуда ҳам ноқулай ҳолат экан. Ота-онага раҳмат, иззат-обрў келтиришнинг ўрнига ўзининг беодоблиги ила лаънат, сўкиш келтириш нақадар бадбахтлик.\nИбн Умар розияллоҳу анҳумодан ривоят қилинади: «Набий соллаллоҳу алайҳи васаллам: «Қай бир киши ўз биродарига «Эй кофир», деса, ўша нарса иккисидан бирига қайтади – агар унинг айтганидек бўлса (бўлди,) бўлмаса унинг ўзига қайтади», дедилар». Тўртовлари ривоят қилганлар. Шарҳ: Бир кишини куфрда айблаш энг катта сўкишдир. Мўмин киши учун бундан ортиқ ҳақорат бўлиши ҳам мумкин эмас. Бу иш шунчалик оғир бўлганидан ушбу ҳадиси шарифда масала бир йўла кўндалангига қўйилмоқда. Бир одам бошқа бир одамни кофирликда айбламоқчи бўлса, ўйлаб иш қилсин. Агар «Эй кофир», деб сўкилган киши кофир бўлмаса, сўкканнинг ўзи кофирга айланиши турган гап. Афсуски, баъзи кишилар бу нозик ва масъулиятли масалага етарли аҳамият бермай, сал нарсага кишиларни кофирга чиқариб юборишни яхши кўрадилар. Улар ўзларининг бу ишлари ўзлари учун ўта хатарли эканини билиб қўйишлари ва шунга қараб иш тутишлари лозим.


Юз йилдан ортиқ даврда қизил хоч ва қизил ярим ой қуролли можаролар қурбонлари, ҳамда уларга ёрдам бераётганлар ҳимоясини таъминлаб, инсоният хизматидадир.\nЎн тўққизинчи асргача ҳар бир мамлакатнинг қуролли кучларида тиббий хизматлар фойдаланган ўз рамзлари бўлган. Бу рамзлар кенг маълум бўлмаган, ҳурмат билан фойдаланмаган ва ҳеч қандай ҳуқуқий ҳимояни таъминламаган.\nЎн тўққизинчи асрнинг иккинчи ярмида ўқ отар қурол ишлаб чиқарилиши тез ривожланиши муносабати билан уруш пайтида ўлдирилган ва ярадор бўлган шахслар сони кескин ошиб кетди.\n1859 йил йигирма тўртинчи июнь куни Италияни бирлаштириш учун уруш бўлаётган эди. Хусусий сафар вақтида Анри Дюнан исмли Швейцария фуқароси Сольфернино шаҳрига келган. У ерда у жанг майдонида ўлган ёки ярадор бўлиб, ёрдамсиз қолиб кетган 45 мингдан ортиқ аскарларнинг фожиаси гувоҳига айланган.\nЖеневага қайтиб, Анри Дюнан китоб ёзишни бошлаган, китобда у уруш қурбонларига ёрдам миқёсини анча кенгайтиришни таклиф қилган.\n1862 йилда “Сольферино жанги тўғрисида хотиралар” деб номланган китоб чоп этилди. Ушбу китобда иккита таклиф келтирилган:\n- тинч пайтда ҳар бир давлатда уруш қурбонларига ёрдам бериш учун кўнгилли шахслар гуруҳларини яратиш;\n- барча мамлакатлар жанг майдонида биринчи ёрдам хизмати кўнгилли ходимлари ва ярадорларнинг ҳимоясини таъминлаш розилигига эришиш.\nБиринчи таклиф миллий жамиятлар яратилиши асоси бўлди, ҳозир бундай жамиятлар 188 та давлатда мавжуд. Иккинчиси – Женева конвенциялари тузилишининг асоси бўлди, улар ҳозирги кунда 192 та мамлакат томонидан имзоланган.\n1863 йил ўн еттинчи йилда бешта аъзодан иборат қўмита – келажакда Қизил Хоч Халқаро Қўмитаси (ҚХХҚ) – Анри Дюнан ғояларини ўрганиш учун учрашди. Йиғилганларнинг асосий мақсадларидан бири, ягона ажратиб турувчи рамзни танлаш бўлган, ушбу рамздан фойдаланиш қонун билан тасдиқланиб, қуролли кучларнинг тиббий хизмати, биринчи ёрдам кўнгилли ходимларига нисбатан, ҳамда қуролли можаролар қурбонларига нисбатан ҳурматли муносабатни таъминлаши керак эди.\nРамз оддий, катта масофадан яхши кўринадиган, барчага маълум ва тарафдор, ҳамда душман тараф учун бир хил бўлиши керак эди. У барча учун ягона бўлиши ва барча тарафлар томонидан тан олиниши шарт эди.\n1863 йил йигирма олтинчи октябрь куни биринчи халқаро конференция ўтказилди. Унда 14 та мамлакат делегациялари иштирок этишди.\nЯрадор аскарларга ёрдам бериш жамиятларини – келажакда Қизил Хоч жамиятлари, ва кейинчалик Қизил Ярим Ой Жамиятлари ҳам яратилишини тартибга солувчи ўнта қарор қабул қилинди. Бундан ташқари конференция оқ фонда туширилган қизил хочни ягона ажратиб турувчи рамз сифатида қабул қилишди.\n1864 йил август ойида 1863 йилда қабул қилинган қарорларни шартнома меъёрларига қайта ишлаб чиқиш мақсадида чақирилган Дипломатик конференция биринчи Женева конвенциясини қабул қилди.\nШундай қилиб, замонавий гуманитар ҳуқуқ вужудга келди.\nБиринчи Женева конвенцияси оқ фонда туширилган қизил хочни ягона ажратиб турувчи рамз сифатида қабул қилди.\nРамз қуролли кучлар тиббий хизматининг бетарафлигини акс эттириб, унга тақдим этиладиган ҳимояни белгилаши керак эди. Қабул қилинган рамз Швейцария байроғининг тескари рангларидан иборат эди.\nШвейцариянинг доимий бетараф мақоми охирги бир неча йиллик тажриба билан тасдиқланган эди, ҳамда 1815 йилдаги Вена ва Париж шартномалари билан мустаҳкамланган эди.\nБундан ташқари оқ байроқ музокара ўтказиш ёки асирга олиниш истагини белгиловчи рамз бўлган эди ва ҳозиргача шундай қолган. Ўз ихтиёри билан оқ байроқни кўтарганга ўқ отиш ман этилган.\nНатижада яратилган рамз афзалликлари шундаки, уни тасвирлаш жуда осон, ҳамда кескин фарқ қиладиган ранглар ҳисобига у узоқдан кўринади.\nРус-турк уруши вақтида, Усмонли империя қизил хоч ўрнига оқ фонга туширилган қизил ярим ой тасвиридан фойдаланиш ниятини билдирди. Қизил хоч рамзини ҳурмат қилиб, Усмонли империя ҳукумати қизил хоч мусулмон аскарлар учун табиатан ҳақоратли ҳисобланиши тўғрисидаги фикрини билдиришди. Қизил ярим ой рамзи қуролли можаро тугагунча вақтинча фойдаланиш учун маъқулланган.\nБиринчи жаҳон урушидан сўнг Женева конвенцияларини қайта кўриб чиқиш учун Дипломатик конференция чақирилган. Турк, форс ва миср делегациялари Конференцияга қизил ярим ой, ҳамда қилиш шер ва қуёш рамзларини тан олиш тўғрисида илтимос билан мурожаат этишди. Узоқ вақт давом этган баҳслардан сўнг, Конференция иштирокчилари ушбу рамзларни қизил хоч рамзига қўшимча рамзлар сифатида тан олишга рози бўлишди. Аммо рамзлар сонини кўпайтирмаслик учун, Конференция ушбу рамзлардан фойдаланаётган учта давлатлар таклиф қилган рамзлардан фойдаланувчи мамлакатларни, ушбу мамлакатлар билан чеклади. Женева конвенциясига мувофиқ, учта ажратувчи рамз бир хил мақомга эга.\nИккинчи жаҳон урушидан сўнг Женева конвенцияларини қайта кўриб чиқиш учун Дипломатик конференция чақирилиб, у рамзлар тўғрисидаги масалани ҳал этиш учун учта таклифни кўриб чиқди:\nянги ягона рамз жорий этиш тўғрисида Голландия таклифи;\nягона қизил хоч рамзидан фойдаланишга қайтиш тўғрисида таклиф;\nИсроил қуролли кучлар тиббий хизматларини ажратиб турувчи рамз сифатида қўлланган Доуд қизил қалқони кўринишидаги янги рамзни тан олиш тўғрисида Исроил таклифи;\nУчала таклиф ҳам рад этилди. Конференция ҳимояловчи рамзлар сонини оширишга қарши ўз эътирозларини келтирди. Қизил хоч, қизил ярим ой, қизил шер ва қуёш рамзлари ягона тан олинган рамзлар сифатда қолдирилди.\nЭрон Ислом Республикаси қизил шер ва қуёш рамзларидан фойдаланиш ҳуқуқидан воз кечиши ва келажакда қуролли кучлар тиббий хизматларини ажратиб турувчи рамз сифатида қизил ярим ой рамзидан фойдаланиши тўғрисида эълон қилди. Аммо Эрон келажакда бошқа қандайдир янги рамзлар тан олинган тақдирда, қизил шер ва қуёш рамзига қайтиши мумкинлиги ҳуқуқини ўз зиммасида қолдирди.\n1949 йилда қабул қилинган қарордан сўнг ҳам рамзлар тўғрисида баҳслар давом этди. Бир қатор мамлакатлар ва уларнинг ҳудудларида фаолият кўрсатаётган ёрдам жамиятлари миллий рамзлардан ёки қизил хоч ва қизил ярим ой рамзларидан бир вақтда фойдаланиш истакларини билдиришди. Тўқсонинчи йилларга бориб, бир нечта мураккаб қуролли можаролар давомида қизил хоч ва қизил ярим ой бетарафлигини ҳурмат қилишга нисбатан хавфлар вужудга келди. 1992 йилда ҚХХҚ президенти бирор бир миллий, сиёсий ёки диний тавсифлардан халос бўлган қўшимча белги яратиш таклифи билан оммага мурожаат қилди.\n1999 йилда ўтказилган Қизил Хоч ва Қизил Ярим Ой Халқаро Конференцияси, барча тарафлар учун мазмуний тарафдан ҳам, қоидалар жиҳатидан ҳам барчага маъқул келадиган рамз тўғрисида масала бўйича ҳар томонлама ва узоқ муддатли қарорга келиш учун, давлатлар ва миллий жамиятлар вакилларидан ишчи гуруҳни шакллантириш тўғрисидаги таклифни қўллаб-қувватлади.\nИшчи гуруҳ, давлатлар ва миллий жамиятлар аксариятининг тарихи қизил хоч ва қизил ярим ой рамзларидан фойдаланиш билан узлуксиз боғлиқ деган хулосага келди. Шундай қилиб, барча тарафларни қондирадиган ягона қарор, бу миллий, диний ёки сиёсий тавсифлардан холис бўлган учинчи рамзни қабул қилиш ҳисобланади.\nЯнги рамз дизайни ундан фойдаланувчи миллий жамиятларга қуйидаги имкониятларни таъминлаши керак:\nянги рамз марказида қизил хоч ёки қизил ярим ойни жойлаштириш;\nянги рамз марказида ҳам қизил хоч, ҳам қизил ярим ойни жойлаштириш;\nянги рамз марказида мазкур миллий жамияти томонидан ишлатилаётган ва Женева конвенциялари депозитарийи ҳисобланган давлат ва ҚХХҚ га берилган бошқа исталган рамзни жойлаштириш;\n2005 йил декабрь ойида, Женева шаҳрида Дипломатик конференция давомида давлатлар Женева конвенцияларига учинчи Қўшимча баённомани қабул қилишди, у қизил хоч ва қизил ярим ой рамзлари билан бирга учинчи, қўшимча рамздан фойдаланиш қоидаларини тартибга солади. Янги рамз қизил кристалл номи билан маълум бўлиб, Ҳаракат қатор йиллар давомида дуч келган бир нечта муаммони ҳал қилади. Улар қаторида:\nқизил хоч ёки қизил ярим ой рамзларини қабул қилишни истамаган давлатларга Ҳаракатга қўшилиш ва қизил кристалл рамзидан фойдаланган ҳолда, Ҳаракатнинг тўлиқ ҳали иштирокчиси бўлиш имконияти;\nқизил хоч ва қизил ярим ойдан бир вақтнинг ўзида фойдаланиш имконияти.\n2006 йил июнь ойида Женевада қўшимча янги рамз қабул қилинганлиги муносабати билан Ҳаракат уставига ўзгартириш киритиш мақсадида Қизил Хоч ва Қизил Ярим Ой Халқаро конференцияси чақирилган.\n2007 йил ўн тўртинчи январь куни 1949 йилдаги Женева конвенцияларига Учинчи Қўшимча баённома ўз кучига кирди (уни биринчи иккита мамлакат ратификация қилганидан сўнг олти ой ўтгач, у кучга кирди). Бу ҳукуматлар ва Қизил Хоч ва Қизил Ярим Ой Халқаро Ҳаракати фойдаланиши учун қўшимча рамзни яратиш жараёнини ўз охирига етказди.


Қарзингизни қачон тўлайсиз?\n15:00 / 18.11.2020 448 pdf Ўқиш режими + -\nАссалому алайкум! Ҳурматли устозлар, Расулуллоҳ соллаллоҳу алайҳи васаллам қарздор одамга жаноза ўқимаганлар деб эшитган эдим. Шу қанчалик рост? Фирибгар одам бўйнида катта қарз билан вафот этса, гувоҳлари бўлса укаси ёки отасидан ҳақини сўраса бўладими?\nعَنْ جَابِرٍ رَضِي اللهُ عَنْهُ قَالَ: كَانَ رَسُولُ اللهِ صَلَّى اللهُ عَلَيْهِ وَسَلَّمَ لَا يُصَلِّي عَلَى رَجُلٍ مَاتَ وَعَلَيْهِ دَيْنٌ، فَأُتِيَ بِمَيِّتٍ، فَقَالَ: أَعَلَيْهِ دَيْنٌ؟ قَالُوا: نَعَمْ دِينَارَانِ، قَالَ: صَلُّوا عَلَى صَاحِبِكُمْ، قَالَ أَبُو قَتَادَةَ: هُمَا عَلَيَّ يَا رَسُولَ اللهِ، فَصَلَّى عَلَيْهِ رَسُولُ اللهِ صَلَّى اللهُ عَلَيْهِ وَسَلَّمَ ، فَلَمَّا فَتَحَ اللهُ عَلَى رَسُولِهِ قَالَ: أَنَا أَوْلَى بِكُلِّ مُؤْمِنٍ مِنْ نَفْسِهِ، فَمَنْ تَرَكَ دَيْنًا فَعَلَيَّ قَضَاؤُهُ، وَمَنْ تَرَكَ مَالًا فَلِوَرَثَتِهِ. رَوَاهُ الْخَمْسَةُ\nАммо бугунги кунимизда бу шаръий ҳукмни ҳам ўз фойдасига ўзича талқин қиладиганлар топилди. Баъзи одамлар оқибатини ўйламай, катта миқдорда қарз олишни ўзларига эп кўрмоқдалар. Биладиган кишилар уларга қарзни узишни ҳам ўйлаш кераклигини эслатсалар, «Жанозамизда қарзимизни бирорта одам ўз зиммасига олса, қутулиб кетамиз», деган гапни айтмоқдалар. Лекин асл ҳақиқат уларнинг хом хаёлларидаги каби эмас. Маййитнинг қарзини биров зиммасига олса, жаноза ўқилади. Аммо бу ўша маййит қарздан тамоман қутулди, дегани эмас. («Қарз» китобидан).\n13:00 / 18.11.2020 1488\n17:01 / 18.11.2020 708\n1509 11:30 / 21.06.2019\nБир куни фақирона кийинган, маъюс бир аёл сабзавот дўконига кирди. Дўкон соҳибига тортинибгина яқин борди ва эрининг оғир хасталиги туфайли бирор ишга ярамай, давоми...\n3044 11:05 / 20.10.2019\nҚандай тонг оттирдингиз?\nМолик ибн Динордан .Қандай тонг оттирдингиз, деб сўрашди. У .Умрим қисқариб, гуноҳларим зиёда бўлган ҳолда,, деб жавоб берди. Яна бир сафар худди шундай саволга давоми...\n336 08:00 / 23.08.2020\nҚаънабийнинг Басрадаги бир ўғли айтади .Отам ичкилик ичиб, ёмонларга шерик бўлиб юрарди. Бир куни шерикларини чақириб, эшик олдида уларни кутиб ўтирди. Шу пайт давоми...\n878 08:00 / 30.11.2020


3-бандга Ўзбекистон Республикаси Президентининг 2017 йил 16 октябрдаги ПФ-5204-сонли Фармонига асосан ўзгартириш киритилган. Рус тили матнига қаранг.\n5-бандга Ўзбекистон Республикаси Президентининг 2017 йил 16 октябрдаги ПФ-5204-сонли Фармонига асосан ўзгартириш киритилган. Рус тили матнига қаранг.\n(6-банд Ўзбекистон Республикаси Президентининг 2010 йил 26 мартдаги ПФ-4209-сонли Фармони таҳририда — ЎР ҚҲТ, 2010 й., 13-сон, 92-модда)\n4-бандга Ўзбекистон Республикаси Президентининг 2017 йил 16 октябрдаги ПФ-5204-сонли Фармонига асосан ўзгартириш киритилган. Рус тили матнига қаранг.


Ирода сустлиги - Динда саволим бор\nПост Савол » 09 март 2017, 14:33\nАллоҳ илмингизни зиёда қилсин! Менинг иродам суст, намоз ўқиётган вақтимда шайтон хаёлимни бузади, лекин аҳамият бермасдан давом эттираман. Намоз ўқишни жуда кеч бошладим, лекин 1-2 ой ўқиб, тўхтатиб қўйяпман, намозларни тўлиқ адо этишни хоҳлайман. Тўлиқ ўрганишимга ёрдам керак. Қандай йўл тутсам бўлади?.. Намоз вақтида хаёлим жинсий тарафлама бузилади. Бу иллатдан қутулмоқчиман.\nRe: Ирода сустлиги\nПост Одинахон Муҳаммад Юсуф » 09 март 2017, 14:33\nВа алайкум ассалом. Хаёлингиз бузилишига аҳамият бермай тўғри қиласиз. Лекин намоз ўқишни тўхтатманг. Чунки беш вақт намоз фарздир ва хаёлингиз бузилиши уни тўхтатишингизга сабаб бўла олмайди. Намоз ўқишдан аввал яхшилаб таҳорат олинг ва Аллоҳ сизни кўриб турганини ҳис қилишга урининг. Мана шу амал намоздаги хушуъга сабаб бўлади. Ҳар намозни ўз вақтида ўқишда бардавом бўлинг. Хаёл бузилишидан Аллоҳдан паноҳ сўранг, яъни истиъозани – «Аъуузу биллааҳи минаш-шайтонир-рожийм»ни айтишни канда қилманг. Истиғфор ва тавбани кўпайтиринг, Аллоҳдан дуо қилиб сўранг. Бу ҳолат, иншааллоҳ, ўтиб кетади. Шунингдек, намоздан бошқа вақтларда ҳам маъсият ва беҳуда нарсаларни тарк қилиш бу дарддан халос бўлишингизда ёрдам беради. Ушбу ҳолатга эркак киши йўлиқаётган бўлса, унга намозларни имкон қадар жамоат билан ўқиш тавсия қилинади.\nБунинг ҳам ҳикмати бор. Исломнинг асосий устуни бўлмиш ушбу ибодатда синовга учраш бандани намозни қойилмақом қилиб ўқимоқдаман деб, қалбига ужб, риё ва бошқа иллатлар оралашидан сақлайди. Банданинг ўзини қусурли ва гуноҳкор ҳис қилиб, Аллоҳ таолога янада хокисор бўлишига ёрдам беради. Намозни тўлиқ ўрганиш учун биладиган одамга кўрсатиб бериб, тасдиқлаб олиш, билмаганларини сўраб ўрганиш керак. Валлоҳу аълам.\nҚилинаётган сажда фақат Аллоҳ учун\nXX асрнинг тариқат машойихларидан доктор Абдулҳай раҳимаҳуллоҳнинг ҳузурига бир киши келиб: «Мен жуда ёмон тушкунликка тушиб қолдим. Қачон бошимни саждага қўйсам, миямга шаҳвоний ва нафсоний хаёллар ҳужум қилмоқда. Қилган саждам нима бўлар экан, деган хаёлга боряпман. Бундан қандай қутулишим мумкин?» деди. Абдулҳай раҳимаҳуллоҳ: «Сен бу саждангни қандай сажда деб ўйлаяпсан?» деди. У киши: «Менинг қилган саждам шаҳвоний хаёллар туфайли нопок сажда бўлса керак», деди. Шунда Ҳазрат: «Аллоҳ таоло улуғ ва пок Зот. Унинг учун аъло даражадаги сажда қилиниши керак бўлса, нопок саждангни мен учун қилган бўлармидинг?» деди. Шунда у киши: «Тавба, тавба, мен ҳаргиз сиз учун сажда қилмайман», деди. Ҳазрат: «Шундай экан, сен қилаётган сажда Аллоҳ таоло учун қилинаётган сажда экан, ундаги беихтиёр шахвоний ва нафсоний хаёлларга парво қилмагин. Сен бу қилинаётган сажда Аллоҳ таоло учун қилинаётганига қарагин», дедилар.\nМавзу - Ирода сустлиги


ЎзА - DAAD Душанбедаги ахборот марказини ёпишга қарор қилди\nDAAD Душанбедаги ахборот марказини ёпишга қарор қилди\nГерманиянинг Илмий ходим ва талабалар алмашинуви билан шуғулланувчи Академик алмашувлар немис хизмати Deutscher Akademischer Austauschdienst - DAAD Душанбе шаҳридаги ўзининг ахборот марказини беркитди.\nDAAD матбуот котиби Кордула Лукассен 10 июль куни жаҳоннинг 57 та мамлакатидаги ахборот хизматлари фаолияти ўрганиб чиқилганидан сўнг Душанбедаги Академик алмашувлар немис хизматининг ахборот марказини ёпишга қарор қилинганини маълум қилди.\n–Таҳлиллар шуни кўрсатдики, бизнинг бошқа марказларимиз, жумладан Марказий Осиёдаги марказларимиз, Тожикистондаги ахборот марказидан юқори мақомга эга экан. Шу муносабат билан ГФР ташқи ишлар вазирлиги мамлакат Таълим ва илмий тадқиқотлар вазирлиги билан консультация ўтказганидан сўнг 30 июндан бошлаб Душанбе шаҳридаги DAAD ахборот марказини беркитишга қарор қилди,– дейди Кордула Лукассен.\nМаълумот ўрнида айтиш мумкинки, Тожикистон пойтахтида DAAD ахборот маркази 2004 йилда очилган эди. Хабарларга кўра, шунда буён тожикистонлик 700 дан ортиқ талаба ва олим Германияда бепул таълим олган ёки малакасини оширган.


GERVETIN pastilkalar so vkusom myati 3mg N20 Toshkent aptekalarida narxlari, dori haqida malumot, qollanishi va analoglari Apteka.uz saytida\nГЕРВЕТИН пастилки со вкусом мяты 3мг N20\nNarxi 49 550 so'mdan / dona Dorixonalardan izlash\nATX kodi: - A01AD02\nO'zbekiston Sog'liqni Saqlash Vazirligi tomonidan 23.07.2019 da DV/X 06531/07/19 registratsion raqami bilan ro'yxatdan o'tgan\nNarxi 49 550 so'mdan / dona Dorixonalardan izlash Toshkentning 12 ta dorixonasida topildi\nДори шакли: қалампир ялпиз таъмли пастилкалар\nБир пастилка қуйидагиларни сақлайди:\nфаол модда: бензидамина гидрохлорид 3,00 мг;\nёрдамчи моддалар: ментол, қалампир ялпизи ароматизатори 27198/14, повидон, натрий цикламат, маннитол, сорбитол, микрокристалл целлюлоза, қайта желатинланган маккажўхори крахмали, сувсиз коллоид кремний, магний стеарати, тозаланган сув*, этанол 96%*, тозаланган сув;\nқобиқнинг таркиби: Опадрай® яшил 03F31219, натрий цикламат, ментол, қалампир ялпизи ароматизатори 27198/14, этанол 96%*, тозаланган сув*,\n*эритувчи охирли маҳсулот таркибида сақламайди\n10 та пастилкадан поливинилхлорид/термопластик эластомер/поливинилиденхлорид ва алюмин фольгали контур уяли ўрамда.\n2 контур уяли ўрамлар давлат ва рус тилидаги тиббиётда қўлланилишига доир йўриқномаси билан картон қутига жойланади.\nБензидамин яллиғланишга қарши препарат бўлиб, индазол гуруҳига мансубдир. Яллиғланишга қарши ва маҳаллмий оғриқ қолдирувчи таъсир кўрсатади, микроорганизмларга қарши кенг таъсирли антисептик таъсир кўрсатади.\nПрепаратнинг таъсир қилиш механизми ҳужайра мембраналарининг стабилизацияланиши ва простагландинларнинг синтез ингибиция қилади.\nБензидамин, ҳужайра тузилишини зарарланиши билан ва метаболик жараёнлар ва лизис ҳужайраси билан микроорганизмларнинг мембранаси орқали тез ўтиши ҳисобига бактерияларга қарши ва алоҳида микробларга қарши таъсир кўрсатади.\nМаҳаллий қўлланилганда препарат шиллиқ қават орқали яхши сўрилади ва яллиғланган тўқималарга кириб боради. Таркибида 3 мг бензидамин бўлган пастилка шимилганда 2 соатдан сўнг плазмада энг юқори концентрация - соатига 37,8 нг/мл ва AUC - 367 нг/мл кузатилган. Бироқ, бу даражалар тизимли фармакологик таъсирларнинг юзага келиши учун етарли эмас.\nПрепарат экскрецияси асосан буйраклар ва метаболитлар ёки конъюгация маҳсулотлари кўринишида ичаклар орқали чиқарилади. Бензидаминнинг маҳаллий қўлланилганда у яллиғланган тўқималарда тўпланиши туфайли эпителий ҳужайрасига кириб боради самарали концентрацияга эришади\nУчраш тезлиги бўйича нохуш ножўя реакциялар таснифи: жуда тез-тез (≥ 10%); тез-тез (≥ 1% ва <10%); тез-тез эмас (≥ 0,1% ва <1%); кам ҳолларда (≥ 0,01% ва <0,1%); жуда кам ҳолларда <0,01%); учраш тезлиги номаълум (мавжуд маълумотлар асосида ножўя таъсирларнинг ривожланиш учраш тезлиги баҳолаш имкони йўқ).\n- оғиз бўшлиғида ачишиш, оғиз қуриши.\n-ангионевротик шиш, қичишиш, эшакеми, тошма\nУчраш тезлиги номаълум:\n- оғизда жимирлаш ҳисси\n- анафилактик реакциялар, юқорисезувчанлик реакциялари.\nПрепарат бронхиал астма билан хасталанган пациентларда (шу жумладан анамнезида) бронхаспазмни чақириш мумкин, шунинг учун ушбу пациентлар бу тўғрисида огоҳлантирилиши шарт. Препарат салицил кислотасига ва бошқа нестероид яллиғланишга қарши препаратларга юқорисезувчанлиги бўлган беморларга тавсия этилмайди. Айрим пациентларда оғиз бўшлиғи шиллиқ қавати ва томоқдаги яллиғланиш ва яралар жиддий касалликлар кўрсаткичи бўлиши мумкин. 3 кунлик даволаниш вақтида яллиғланиш ҳолати ёки белгиларида яхшиланиш кузатилмаса ва иситма ёки бошқа белгилари юзага келса, даволовчи шифокорга ёки стоматолокга мурожаат қилиш керак. Пастилкалар сорбитни сақлайди. Фруктозага нисбатан наслий ўзлаштира олмаслик белгилари бўлган пациентларга ушбу препаратни қўллаш тавсия қилинмайди. Сорбит ўртача бўшаштирувчи таъсир кўрсатади. Битта пастилка 0,415 мг сорбит (1,08 ккал) сақлайди.\nБензидаминнинг ҳомиладорликда ва эмизикли аёлларда қўллаш бўйича маълумотлар мавжуд эмас. Препаратни кўкрак сутига ўтиши бўйича тадқиқотлар олиб борилмаган. Инсон учун потенциал хавфи маълум эмас, шунинг учун ҳомиладорлик даврида қўллаш тавсия қилинмайди.\nАвтомобил ва мураккаб механизмларни бошқаришга таъсири\nТавсия этилган дозада қабул қилинганда, препарат автомобилни бошқариш ёки диққат талаб этувчи фаолиятни олиб боришга таъсир кўрсатмайди.\n- оғиз бўшлиғидаги ва таъсирланиш ҳолатни енгиллаштириш учун катталар ва 6 ёшдан катта болаларни симптоматик даволашда қўлланилида.\n- препарат компонентларга нисбатан юқори сезувчанлик.\n- 6 ёшгача бўлган болаларга тавсия этилмайди.\n- фруктозани наслий ўзлаштира олмасликда қўллаш мумкин эмас.\nГерветин бошқа дори воситалари билан пастилкасининг ўзаро клиник сезиларли таъсири аниқланмаган.\n25ºС дан юқори бўлмаган харорат жойда, оригинал ўрамда сақлансин.\nБолалар ололмайдиган жойда саклансин!\nКатталар ва 6 ёшдан катта болалар: 1 пастилкадан кунига 3 маҳал, охиригача шимилгунча оғизда тутиб турилади, оғизда секин эриши лозим, ютиш ва чайнаш мумкин эмас. Даволаш давомийлиги 7 кундан ошмаслиги керак\n6-11 ёшли болаларда\nДори препаратини катталар назорати остида 1 та пастилкадан кунига 3 маҳал қўлланилади..\n6 ёшгача бўлган болаларда\nУшбу дори воситаси(пастилка) 6 ёшгача бўлган болаларда қўлланилмайди.\nБелгилари: болаларда, жуда кам ҳолатларда, бензидамин перорал қабул қилингач (дозалашда тахминан 100 марта унинг пастилкалардаги таркибидан ошганда), қўзғалиш, тиришиш, куп терлаш, ҳаракатнинг бузилиши, тремор ва қайт қилиш каби симптомлар кузатилган.\nДаволаш: меъда ювиш, синчков назорат, тутиб турувчи терапия, гидратациянинг адекват даражаси.\nTANTUM ROZA poroshok 500mg N10\nIshlab chiqaruvchi: Aziende Chimiche Riunite Angelini Francesco A.C.R.A.F. S.p.A.\nBarcha Tantum dorilari\nZVEZDOCHKA LOR sprey dlya mestnogo primeneniya 0,15% 30 ml\nIshlab chiqaruvchi: Danson-BG, OOD, Болгария произведено: Danapha Pharmaceutical Joint Stock Company\nBarcha Zvezdochka Flyu dorilari\nANGIDAK sprey 0,255mg/doza 15ml 88 doz\nIshlab chiqaruvchi: Гротекс, ООО\nBarcha Ангидак dorilari\nNarx: 39 400 so'mdan Batafsil


ЭРТАГА МИХАИЛ ЛЕРМОНТОВНИНГ «ЗАМОНАМИЗ ҚАҲРАМОНИ» РОМАНИ БЎЙИЧА БАҲСГА КИРИШИЛАДИ\nBatafsil: Yaratildi: 06.09.2019 15:31 Tahrirlandi: 06.09.2019 15:34 Ko'rishlar soni: 180\nНавоий вилояти ҳокимлиги ташаббуси билан корхона, ташкилот ва муассасаларда меҳнат қилаётган ишчи-ходимларнинг интеллектуал салоҳиятини юксалтириш, аҳоли ўртасида китобхонликни тарғиб қилиш мақсадида ҳар шанба куни “Ҳар ҳафтада бир китоб мутолаа қиламиз!” шиори остида интеллектуал танлови ўтказиб келинмоқда. Ортда қолган 20-тур натижаларига кўра, комбинат жамоаси етакчиликни қўлдан бой бермасдан келаяпти. Эртага, 7 сентябрь куни бўлиб ўтадиган 21-турда жамоамиз рус адиби Михаил Лермонтовнинг «Замонамиз қаҳрамони» романи бўйича беллашади.\nМихаил Юрьевич Лермонтов – рус шоири. Болалик чоғлари Пенза губернясидаги Тархан (ҳозирги Лермонтов) қишлоғида кечган. 1827 йилда бувиси Е.А.Арсеньева билан бирга Москвага кўчиб борган ва 1828 йилда Москва университети қошидаги пансионнинг 4-курсига ўқишга кирган. Дастлабки шеърлари, «Черкеслар» (1828) ва «Кавказ асири» (1929) достонлари шу ерда ёзилган. Лермонтов пансиондаги 2 йиллик таҳсилидан сўнг 1830 йилда университетнинг маънавий-сиёсий бўлимига ўқишга киради. Лермонтов талабалик йилларида қатор лирик шеърлар, достон ва драмалар ёзган («Одамлар ва эҳтирослар»). 1832 йилда университетни тарк этади ва Петербургга бориб, гвардия подпрапоршчиклари ва кавалерия юнкерлари мактабига ўқишга киради. Мазкур мактабни тугатгач, Лермонтов Царское Селода жойлашган гусарлар полкига юборилади (1834). Навқирон гусар кўп вақтини аслзодаларнинг кўнгилочар давраларида ўтказиб, шу давралардан олган таассуротлари асосида «Маскарад» драмаси, «Ҳожи Абрек» романтик достони (1835) ва бошқа асарларини ёзади. Лермонтов 1837 йилда А.С.Пушкиннинг фожиали ўлимига бағишлаб «Шоирнинг ўлимига» шеърини ёзади. Лермонтов бу шеърда шоирнинг ўлимида айбдор саналган ҳукмрон кучларни кескин қоралагани учун Кавказга сургун қилинган. Лермонтовнинг Кавказда бўлиши унинг шоир ва рассом сифатидаги ижодига самарали таъсир кўрсатди. Кавказ табиати ва элатлар фольклорига меҳр қўйган шоир шу ерда «Ошиқ Ғариб» (1837) шарқ эртаги, «Замонамиз қаҳрамони» (1840) романи ва кўплаб рангтасвир асарларини яратди.\nЕ.А.Арсеньева ва шоир В.А.Жуковскийнинг саъй-ҳаракатлари билан афв этилган Лермонтов 1838 йил январда Петербургга ва апрель ойида эса Царское Селода жойлашган гусар полкига кайтиб келади. Петурбургдаги қизғин адабий ҳаёт 30-йиллар охирида Лермонтов ижодида эрксеварлик йўналишининг кенг қанот ёзишига имконият туғдиради. «Ўйлар», «Шоир», «Ўзингга ишонма…», «Пайғамбар», «Алвидо, Русия, эй нопок макон» каби шеърлари, «Мцири», «Демон» («Иблис») каби достонлари, «Бэла» қиссаси (ҳаммаси 1839) Лермонтов ижодининг камолот босқичига кўтарилганидан шаҳодат беради. Шу кезларда Франция элчисининг ўғли Э.Барант билан бўлиб ўтган дуэль Лермонтовнинг иккинчи марта Кавказга сургун қилинишига сабабчи бўлади. У Кавказдаги пиёдалар полки таркибида бир неча ҳарбий юришларда иштирок этади. Унинг шу вақтда (1840, окт.) «Отечественные записки» журналида эълон қилган шеър ва достонлари Петербургда катта акс-садо беради. Бундан фойдаланган Е.А.Арсеньева набирасининг Петербургга таътилга келишига эришади (1841, февраль). Аммо расмий доиралардаги ўзига бўлган совуқ муносабатни кўрган Лермонтов 1841 йил 13 майда Пятигорскка қайтиб келади. Шу вақтда бир гуруҳ ёшлар Лермонтов билан зобит Н.С.Мартинов ўртасида жанжал чиқишига эришадилар. 13 июль куни Лермонтов билан зобит Н.С.Мартинов ўртасида чиққан жанжал туфайли рўй берган дуэлда шоир оғир яраланади ва вафот этади. Лермонтовнинг хоки Тархан қишлоғига олиб келиниб, Арсеньевлар хилхонасида дафн этилган (1842 йил 23 апрель). Лермонтов шоир, носир ва рассом сифатида рус маданияти тарихида фахрий ўринлардан бирини эгаллайди.\nЎзбекистон Журналистлар ижодий уюшмаси раиси, шоир ва таржимон Саъдулла Ҳаким томонидан Михаил Юрьевич Лермонтовнинг ўзбек тилига ўгирилган шеърларидан намуналар ўқийсиз.\nДалаларда заъфарон хазон\nГир айланар, учар пирпираб.\nФақат қора қарағай ҳамон\nЯшнаб турар кўм-кўк, гуркираб.\nҚўшчи гоҳо пешинда ҳорғин,\nҚоя ости — гуллар ичра ғарқ –\nБир пас ором олмоқ одатин\nЭнди буткул айламишдир тарк.\nҲайвонлар ҳам гоҳ гала-гала\nШошиб ўтар макон ахтариб.\nКечаси ой туссиз. Кенг дала\nКумушланар туманда ғариб.\nҒусса чўкса, дўстим, дилингга,\nТабассум қил, қув ғамни нари.\nУйма қовоқ, чекма азият,\nУнут бўлар пайт етиб бари.\nЁш қизларнинг алдоқларию\nТопталган шаън туйғулари ҳам,\nДилгирликнинг маҳзун дамлари\nАрзимайди чекмоғингга ғам.\nҒаниматдир бебаҳо умр,\nБалолардан ўзингни асра:\nСевинч болин ютоқиб симир,\nЎзи кириб келади ҳасрат.\nОдамлардан ўгирмагил юз,\nЎзгаларга ўргатма ақл.\nАхтармасанг йўқ фазилатин,\nБир кун севиб қолмоғинг ҳақдир.\nНе кўйларга солса ҳам юрак,\nЯша юрак амрига қараб.\nҲислар мавжин, бўлганда керак,\nТийиб қўйиш нима деган гап…\nБахтсиздир, ким тақдирида бор\nОрзуларин кечириб бир-бир,\nБахт туйғусин йўқотиб, охир\nБўлар экан бахтга сазовор.\nБир пас ўтир бошимда, оға,\nОёқларим тўниб бормоқда.\nАйтдиларки, аҳволим оғир,\nУмрим шами сўниб бормоқда.\nТез кунларда борурсан уйга:\nҚўй, мен учун қайғурма ортиқ.\nНадир ўлим? Учқур ҳаётда\nБандасига бу ҳам бир тортиқ.\nКимдир йўқлаб қолса мабодо…\nКим бўлса ҳам, сўрагани пайт,\nВатан учун муҳорабада\nКўкрагидан ўқ еди, деб айт.\nЎлим топди чин-ҳалолидан –\nЖангга кирди шоҳ учун дадил,\nҲар дақиқа ўй-хаёлида\nЮрт хаёли эди, деб айтгил.\nОтам-онам, сен борганинг чоғ,\nЎтган бўлар балки оламдан…\nОчиғини айтсам, уларни\nОгоҳ этгим келмас бу ғамдан.\nБиронтасин омон топсанг гар,\nАйтгил, хатга йўқроқ деб тоби.\nЯна айтгил, у кетди жангга,\nҚайтмас уруш тугамай токи.\nҚўшни яшар уларга бир қиз…\nЁдга тушса, ўртанар бағир.\nАллақачон… ажраб кетганмиз,\nУ сўрамас мени… барибир.\nСен унга бор ҳақиқатни айт,\nДардга тўлсин юраги, майли.\nМайли, ўксиб-ўксиб йиғласин…\nҲалок бўлди, де, сен туфайли!\nБола каби у қўнғироқ соч,\nМеҳр ёғиб турар юзидан.\nТингламоқлик бағишлар қувонч,\nБол томади ҳар бир сўзидан.\nОдат этмоқ ётдир руҳига,\nГоҳ севару гоҳ тез унутар.\nИлон янглиғ сирғалар кўздан,\nҚуш мисоли учар-да кетар.\nЁш, ярқироқ пешонасига\nҲасрат битмиш, бахт битмиш дариғ.\nҚалби уммон тубидек сирли,\nКундуз каби кўзлари ёруғ.\nБир қарасанг — тиниқ ёз куни,\nБир қарасанг — қорли қиш фасли.\nТушунмаслик мумкиндир уни,\nМумкин эмас, аммо, севмаслик.\nАзамат ЗАРИПОВ тайёрлади.


Кечагидек эсимда, чамаси 10-11 ёшли қизчасини етаклаб олган аёл кўргазмамиз олдида узоқ туриб қолди. Сўнгра ихчамгина кўзачани қўлига олиб, томоша қилди-да, ўз тилида нимадир деди.\n— Бу қандай техника ёрдамида, қайси хом ашёдан ясалган, деб сўраяпти, — унинг саволини изоҳлади таржимон.\n— Кулоллик буюмларига асосан қўл меҳнати билан сайқал берилади, уни оддий лойдан ясаганман, — қисқагина жавоб қайтардим.\nЧех аёли шундай нафис буюм тупроқдан бунёд бўлгани, қолаверса, уни жажжигина қизалоқ ясаганига ишонқирамади чоғи, кўзачага ҳайратланиб қарашда давом этди. Совға буюмидан кўз узолмаётганини кўриб, “Ўзбекистондан туҳфа”, дея кўзачани қизчанинг қўлига тутқаздим. Она-боланинг юзида табассум порлади.\nЎша чоғда оддий кулоллик буюмидан ҳайратга тушган аёл, унинг миллий ҳунармандчилигимизга тан берганидан жудаям қувонгандим. Бир умр ёдимда сақланиб қоладиган бу воқеадан сўнг касбу коримга меҳрим янада ортди. Шундан сўнг қанчадан-қанча буюмлар ясаб, турли кўрик-танлов, кўргазмаларда қатнашдим. Хусусан, “Камалак юлдузлари” болалар ижодиёти фестивалининг республика босқичида бир неча бор совриндор бўлдим. “Юрт келажаги” иқтидорли ёшлар танловининг ўтган йилги якунловчи босқичида фахрли иккинчи ўринни қўлга киритдим. Яқинда устозларим кўмагида вилоят ўлкашунослик музейида шахсий кўргазмамни ташкил қилдик. Унга юздан зиёд ижодий ишларим қўйилган бўлиб, “Мустаҳкам оила”, “Қамчиқ довони”, “Кексалар гурунги” деб номланган бадиий композицияли сопол асарларим кўпчиликка маъқул тушди. Бундан ташқари, миниатюра жанрида ишланган миллий ҳайкалчалар сийратига сингдирилган қувноқ ифодалар ихлосмандларнинг эътирофига сазовор бўлаётгани менга янада жўшқинлик бағишлади.\nҲунармандчиликни қайнар булоққа қиёслашади. Истиқлол шарофати билан янада мавжланиб бораётган бу чашмадан эндиликда биз, ёшлар ҳам тобора кўпроқ баҳра олиб, аждодларимиздан мерос миллий қадрият сабоқларини жону дилимиз билан ўзлаштирмоқдамиз. Буни, энг аввало, мамлакатимизда навқирон авлодга бўлган эътибор, улар сафидаги иқтидор эгаларига кўрсатилаётган ғамхўрлик билан боғласак, тўғри бўлади. Мана шундай беқиёс меҳр мени ҳам доимо юксак марралар сари ундайди, илҳомлантиради.\nМазкур рукндаги бошқа мақолалар: « Қадр топган жойда азиздир инсон\tУчтут ғаройиботи »


АҚШ Эрон билан ядровий битим бўйича музокараларга қайтиши мумкин | Qalampir.uz\nАҚШ Эрон билан ядровий битим бўйича музокараларга қайтиши мумкин\nОлам\t02 Апрель 20:05 2111\nЭрон бўйича ядровий келишувда иштирок этадиган мамлакатлар Америка Қўшма Штатларининг келишувга қайтишига кўмаклашиш ниятида эканликларини эълон қилди. Бу ҳақда Европа Иттифоқининг ташқи сиёсий баёнотида айтилган.\nЯдро шартномаси бўйича музокаралар келаси ҳафта Венада бўлиб ўтади. Унда келишувни амалга ошириш бўйича чоралар, шу жумладан “санкцияларни бекор қилиш ва ядровий мажбуриятларни бажариш” белгиланиши керак.\n“Шу муносабат билан координатор Венада Биргаликда умумий ҳаракатлар режасининг барча иштирокчилари ва АҚШ билан индивидуал алоқаларни кучайтиради”, деб айтди Европа Иттифоқининг ташқи хизмати.\nҚўшма Штатлар Венадаги музокараларда воситачилар орқали иштирок этиш режаларини тасдиқлади.\n“АҚШ Давлат департаменти ҳозирча Эрон билан тўғридан-тўғри музокараларга умид боғламайди, аммо бу имкониятга очиқ бўлиб турибди”, дейилади хабарда.\nМаълумот учун, АҚШ, Франция, Буюк Британия, Германия, Хитой, Россия ва Эрон Биргаликда умумий ҳаракатлар режасини 2015 йилда имзолаган. Шартномага биноан, мамлакатлар Теҳрон ядро қуролидан воз кечиши эвазига унга қарши санкциялар қўлламасликка ваъда берган.\n16 Май 18:50 53441\n16 Май 08:58 45262\n16 Май 17:51 44389\n17 Май 16:42 31207\n16 Май 09:56 25912


08 апрел 2020, Тошкент вақти: 23:37\nАёлларни ажрашган пайти кўпроқ ота-онаси қилган сеп қизиқтиради.\nТошкентлик Лола исмли муштарий эри билан ажрашаётгани ва ўртадаги мулкни бўлиш борасида можаро келиб чиққани ҳақида ёзди:\n“Тўйимиз бир йилча аввал бўлган. Яқинда ажрашишга ариза бердик. Лекин мени қийнаётгани онамларни тўйимизга қилган сепи. Ҳозир менга айтишаяптики, сепимни эрим билан иккаламиз ўртамизда бўлишармиш. Онам учта уйни бошдан-оёқ тўшаганлар. Пардаларим ҳам қиммабаҳо. Импорт гарнитур, стол-стул, диван- кароватлар ҳаммаси импорт. Булар онамни пулига олинган-ку. Эрим бир тийин ҳам сарфламаган. Илтимос шу тўғрими, аниқлаб беринглар?”, дея сўради тошкентлик Лола Фейсбук орқали.\nОдатда Ўзбекистонда эр-хотин ажрашган пайтда аёл қўлида битта тугун билан кетади. Бу Озодликка бўлган мурожаатлардан маълум.\n“Қизим эри билан ажрашганди, қайнонаси ҳеч нарса бермасдан кўчага ҳайдади. Қизим эри билан уч йил яшади. Шу вақтда янги уйга кўчиб ўтишди. Машина олишди. Лекин қизимга ҳеч нарса бермасдан ажраштиришди”, дея ёзди самарқандлик Карима опа.\nЭр-хотин ажрашган пайтда уларнинг умумий мулки ўзаро келишув асосида бўлиб олиниши мумкин. Бу ҳолда улар келишувларини нотариал тартибда тасдиқлатишлари мумкин.\nТошкентлик адвокатнинг исмини ошкор қилмаслик шарти билан Озодликка айтишича, агар эр-хотин ажрашиш пайти мол-мулкни бўлишда ўзаро келиша олмаса, ўртада низо туғилса, мулкдан уларнинг улушини аниқлаш учун судга мурожаат қилинади.\n"Судга ариза берилгач, суд эр-хотиннинг умумий мулкини бўлишда уларга тенг улушда тақсимлайди. Суд мулкнинг қайси қисми кимга берилишини аниқлайди. Агар кимгадир теккан мулк ошиқроқ қийматда бўлса, иккинчи томонни рози қилиши лозим. Пул бериши мумкин ёки бошқа бир кўринишда компенсация қилиши мумкин", деди тошкентлик адвокат.\nАйни пайтда Оила кодексида оилавий муносабатлар тугатилганда, эр ва хотин никоҳдан аввал яшаган даврда орттирган мол-мулкни уларнинг шахсий мулки деб ҳисобланиши ҳам қайд қилинган. Бу суд томонидан белгиланади.\nДейлик, эр уйланмасидан аввал қурган иморат ёки сотиб олган машина унинг шахсий мулки ҳисобланади ва ажрашиш пайти бу мулклар тақсимланмайди.\n"Лекин ўртада никоҳ бўлгач, қўлга киритилган ҳар қандай мулк эр-хотиннинг умумий мулки ҳисобланади ва суд мулкни ўртада тенг тақсимлайди. Масалан, никоҳдан сўнг машина олинган бўлса, у иккала томоннинг ҳам мулки ҳисобланади. Суд буни тенг тақсимлаш йўлини ҳал қилади. Машина бир томонга, машинага тенг қийматдаги бошқа мулк эса иккинчи томонга берилиши мумкин. Агар бунга томонлар рози бўлмаса, суд низони кимошди йўли орқали ҳал қилиши мумкин", деди тошкентлик адвокат.\nАмалдаги тартибга кўра, эр ва хотиннинг умумий мол-мулки ҳисобидан ўртадаги вояга етмаган болалар номига қўйилган омонатлар ўша болаларга тегишли ҳисобланиб, эр-хотиннинг умумий мол-мулкини бўлиш пайтида эътиборга олинмайди.\nМамлакат қонунларида эр ва хотиндан бири уй-рўзғор ишларини юритиш, болаларни парвариш қилиш билан банд бўлган ёки бошқа узрли сабабларга кўра мустақил иш ҳақи ва бошқа даромадга эга бўлмаган тақдирда ҳам эр ва хотин умумий мол-мулкка нисбатан тенг ҳуқуққа эга бўлиши қайд қилинган.\nОила кодексининг 23-моддасида эр-хотиннинг умумий мулкига нималар кириши аниқ белгилаб берилган:\n"Никоҳ давомида орттирган мол-мулклар, шунингдек никоҳ қайд этилгунга қадар, бўлажак эр-хотиннинг умумий маблағлари ҳисобига олинган мол-мулклар, агар қонун ёки никоҳ шартномасида бошқача ҳол кўрсатилмаган бўлса, уларнинг биргаликдаги умумий мулки ҳисобланади".\nТошкентлик ҳуқуқ фаолларидан бирининг айтишича, ажрашиш пайти мулк можароси билан боғлиқ ҳолатлар бўйича унга кўплаб мурожаатлар бўлган.\nҲуқуқ фаоли тошкентлик келинлар сепининг ажрашгач қандай тақсимланишига ҳам ойдинлик киритди. Унга кўра, келин томонидан куёвнинг уйига олиб келинган барча нарса (гарнитур, гилам, стол-стул ва бошқалар) эр-хотиннинг умумий мулки ҳисобланади ва ажрашиш пайти улар икки ўртада тенг тақсимланади.


Грузиянинг етакчи оппозиция партияси лидери бугун Президент Эдвард Шеварднадзе истеъфосини талаб қилди.\nУнинг айтишича, парламент сайловлари натижалари хусусида юзага чиққан низони бартараф этиш учун ортиқча музокаралар олиб боришга имконият йўқдир.\nМухолифатдаги партия лидери Михаил Саакашвили бугун намойишчилар олдида сўзлаган ҳутқида: Биз сайлов билан боғлиқ барча шиорларни президент Эдуард Шеварднадзе истеъфосига оид шиорларга алмаштиришимиз керак. Чунки у сайловларнинг сохталаштирилганига жавобгар ва музокараларни биринчи бўлиб рад этган шахслардан биридир. У шунингдек, ҳеч нарсага рози бўлмайди, дейди Грузия мухолифат лидери.


World Medicine Uzbekistan - БЕНЕВРОН Б\nВитамин B1 250 мг\nВитамин B12 1500 мкг\n- В1, В2, В6 ва В12 витаминларининг гипо- ва авитаминози.\n- Периферик невритлар ва полиневритлар, невралгиялар, периферик парезлар ва фалажлар, илдизчалар неврити, ретробульбар невритлар, ўраб олувчи герпес, люмбаго, плекситлар, қовурғалар ораси невралгияси, юз нерви парезлари, уч шохли нерв ва юз нерви невралгияси, амиотрофик ён склерози, болалар церебрал фалажи, марказий ва периферик нерв тизимининг шикастлари каби нерв тизимининг касалликларини симптоматик даволаш.\n- Энцефалопатия (диабетик, алкоголли, посттравматик ва бошқ.).\n- Тери касалликлари (экзема ва келиб чиқиши невроген дерматозлар, дерматитлар ва нейродерматитлар, псориаз).\n- Бўғимларнинг касалликлари: артритлар, остеоартритлар, ревматизм, ревматоид артрит.\n- Туберкулезга қарши дори воситаларини (изониазид қатори), антибиотикларни истеъмол қилиш.\n- Пернициоз анемия, гастроэктомия ёки меъда-ичак бузилишлари билан қўшилган парапернициоз мегалобластик анемиялар, гепатити бўлган беморлардаги анемия, токсикоинфекцион анемиялар, дори препаратлари чақирган анемиялар, апластик анемиялар ва темирни қўллаш билан даволашга чидамли эритробластик, гипохром анемиялар.\n- Юқори жисмоний юкламалар.\n- Қуйидаги касалликларни мажмуавий даволашда қўлланади:артериосклероз;карнитиннинг бирламчи етишмовчилиги;қон билан таъминланишни ёмонлашиши; гепатит;қандли диабет;тарқоқ склероз.\n- Офтальмологик касалликлар, масалан: гемералопатия, конъюнктивит, кератит, ирит, катаракта, шох парданинг яраси.\nБеневрон Б мушак ичига 4 мл (бир ампула) инъекция учун эритмадан мушак тўқимасига чуқур қилиб кунига 1 марта юборилади.\nКасалликнинг енгил шаклларида шифокорнинг кўрсатмаси бўйича препаратни дозалаш ҳар 2-3 кунда 4 мл (бир ампула) эритмагача пасайтирилиши мумкин.\nБеневрон Б инъекция учун эритма 4 мл да.\nБеневрон Б В гуруҳи витаминларининг мажмуавий препаратидир, унинг таъсири таркибига кирувчи компонентларнинг (В1, В6, В12, В2 витаминлари) таъсири билан боғлиқ. В грухдаги витаминлар оқсиллар ва ёғлар алмашинувини бошқарилишида, шунгдек синапсларда нерв қўзғалишини ўтказилиш жараёнларида муҳим роль ўйнайди, миокардиоцитларнинг метаболизмини ва уларнинг анемик миокардиодистрофиясидаги қисқарувчанлик фаолиятини яхшиланишига ёрдам беради, юқори биологик фаолликка эга.\nДори воситасининг ҳар қандай компонентига юқори сезувчанлик;декомпенсацияланган юрак етишмовчилигининг оғир ва ўткир шакллари; 10 ёшгача бўлган болалар.\nДиуретикларнинг таъсирини кучайтиради; левадопанинг фаоллигини сусайтиради. В1 витамини: тиришишга қарши препратлар (фенобарбитал, фенитоин, карбамазепин) билан узоқ муддат даволаш, шунингдек препаратни дигоксин, индометацин, антацид препаратлар билан бирга қўллаш, тиаминнинг танқислигига олиб келиши мумкин. В12 витамини: Хлорамфеникол гемопоэтик жавобни пасайтиради. Қон ивившини оширувчи препаратлар билан қўшиши мумкин эмас. Тиамин фонида алергик реакциялар ривожланишини хавфи.\nПрепаратни қўллашда гипервитаминоздан сақланиш учун В гуруҳи витаминларини бошқа манбалардан истеъмол қилинишини хисобга олиш керак, гарчи бундай ҳоллар, В гуруҳи витаминлари сувда эриши ва ошиқча миқдорини сийдик билан чиқарилиши сабабли камдан-кам учраса ҳам. В витаминларининг катта концентрацияли препаратларини такрорий инъекциялари анафилактик шок хавфини ошириши мумкин. Рибофлавиннинг катта дзалари сийдикнинг рангини ўзгаришига (ёрқин сариқ яшил) олиб келиши мумкин, бу айрим лаборатория тестларига таъсир қилиши мумкин. Беневрон Б ҳомиладор аёллардаги мегалобластик анемияни даволаш учун ишлатилмаслиги керак.


2021 йил 27 январь куни соат 03:00ларда номаълум шахслар Тошкент шаҳар Юнусобод тумани “Деҳқон бозори” олдига келиб, ушбу ерда жойлашган “Credit Express Electronics” МЧЖга қарашли маиший техника дўконининг нархи 3 000 000 сўмлик кириш эшигини синдирган.\nИчки ишлар вазирлиги ҳузуридаги Тергов департаменти хабарига кўра, улар дўкон ичига кириб, фуқаро, 31 ёшли Санжар Т.га тегишли турли русумдаги 14 дона уяли телефон аппарати ва “Amazfit” русумли бир дона қўл соатини ўғирлаб, Санжар Т.га жами 58 588 000 сўм миқдорида моддий зарар етказиб, ҳодиса жойидан яширинган.\nОлиб борилган терговга қадар текширув ҳаракатлари натижасида мазкур жиноятни 39 ёшли Умид А., 18 ёшли Азизбек А., 28 ёшли Шерзод Р. ва 22 ёшли Азамат Н. содир қилгани аниқланиб, мазкур дўконда ўғирланган техника воситаларининг бир қисми ашёвий далил тариқасида расмийлаштириб олинган.\nМазкур ҳолат юзасидан Умид А. ва унинг жиноий шерикларига нисбатан Жиноят кодексининг 169-моддаси 2-қисми “б, в, г” бандлари (ўғрилик) билан жиноят иши қўзғатилган.\nҲозирда гумонланувчи шахслар процессуал тартибда ушланиб, қолган техника воситаларини қаерда ва кимга сотганликлари аниқланмоқда.


Минифутбол - Футболнинг турларидан бири минифутбол (футзал) дир. Майдонининг ўлчами 28 – 40х16 – 20 м, дарвозасининг ўлчами 3x2 м, тўпининг оғирлиги 400 – 600 г, айлана диаметрининг узунлиги 60 – 62 см, ўйиннинг соф вақти 40 минут (20 минутдан 2 бўлим), жамоалар мусобақаларда 12 тадан Футболчини рўйхатга киритишади, майдонга чиққан иккала жамоада ҳам 5 тадан Футболчи (биттадан дарвозабон) қатнашади. Минифутбол бўйича жаҳон чемпионати 1989 йилдан, Осиё чемпионати 1998 йилдан бошлаб ўтказилади.\nЎзбекистон минифутбол чемпионати 1997 йилдан бошланган. Мураббий Р.Абдиев бошчилигидаги Ўзбекистон минифутбол жамоаси Осиё чемпионатида 2 ўринни эгаллаган (2001, Теҳрон). Ушбу жамоада А.Нурматов, А.Королёв, Ф.Қудратов сингари Футболчилар маҳоратларини кўрсатишган. Ўзбекистонда 4244 та мини минифутболга мос майдон бор, 3235 киши Футболнинг шу тури билан шуғулланади (2004).\nЎзбекистон мини-футбол ассоциацияси\nРаис: Сираджитдинов Фазлитдин Нуритдинович\nРаис ўринбосари: Хашимов Мухтор Мўминович\nИжрочи директор: Толибджанов Рустам Асқарович\nТашкил топган йили: 2004 йил\nМанзил: Тошкент шаҳри, Олмазор кўчаси, 4 уй


15:06 15.07.2020 (Янгиланган 15:19 15.07.2020)\nТОШКЕНТ, 15 июл — Sputnik. 4992 километрдан ташкил топган масофада салкам 5 минг югурувчи иштирок этган. Ушбу мисли кўрилмаган югуриш тўрт давлат ва СССРнинг уч республикаси ҳудуди бўйлаб қандай бўлиб ўтганини Sputnik ўша воқеаларда бевосита иштирок этганлардан сўраб билди.\nҚайси бири яхши?\nОлимпиада машъаласи эстафетаси куратори Андрей Кислов ҳозир 84 ёшда. У СССР Олимпия қўмитаси президиумининг аъзоси эди ва машъалани Москвага олиб келишнинг турли вариантлари ишлаб чиқилганини хотирлайди.\n“Уни Қуддусдан муқаддас олов беришилиши сингари Олимпияда ёқиб, самолётда бир кунда етказиб бериш мумкин эди. Оловни югурувчилар томонидан етказилиши, эстафета ўтказиш қарорига бирдан келган эмасмиз”, - дея тан олади Андрей Кислов.\nАслида ташкилотчиларни олимпия олови эстафетаси илк бор 1936 йилда ўтгани ва атлетлар машъал билан Берлин – нацист Германия пойтахти орқали югуриб ўтгани иккилантириб қўйганди.\n“Шунга қарамасдан югурувчилар етказиб бериши ғояси маъқул бўлди. Биз югурувчилар етказиб беради деган тўхтамга келдик. Танаффуссиз. Беш минг югурувчиларнинг ҳар бири учун либос, пойабзал, майка ва машъал тайёрлаш лозим эди. кейин улар қайси мамлакатлар узра югуруб ўтишларини ўйлай бошладик. Бутун ер шарини айланиб чиқса бўлади деган фикрлар ҳам билдирилганди”, - дейди у.\nПировардида Греция, Болгария, Руминия ва учта Совет республикалари Молдова, Украина ва РСФСР орқали тўғри йўлни танланди.\nЭстафета йўли ўтган мамлакатлар социалистик эди. Улардан бирини бошқа бошқа йўллар билан айланиб ўтиб бўлмасди. Бу Греция. У капиталистик мамлакат бўлиш билан бир қаторда НАТО аъзоси ҳам эди.\n“Биз кўпроқ сиёсий дивидент олишни хоҳлардик. Ахборот майдони ўта таъсирчан эди. Биз Олимпиадани СССрда ўтказилиши нафақат Европага, балки бутун дунёга телевизион дарча очишини англардик. Олимпия эстафетаси – бу амалдаги олимпия кучи. Барча шодланади, спортчиларни кузатиб кўяди. Кимдир йиғлайдиган, кимдир куладиган шундай ҳодиса. Бир ой матбуотда биз ҳақимизда ёзилган қўшимча сабаб бўлган. Биз эса бундан фаол фойлаганганмиз”, - дея ҳикоя қилади Кислов.\nУ югуриш йўли олимпия қўмиталари ва ҳукуматлар билан келишилганини таъкидлайди. Оғизда ҳаммаси тайёр эди. Лекин Кислов ва Олимпия қўмитасининг бошқа аъзолари машинада бўлажак эстафета йўлини бошланишидан ярим йил олдин кўздан кечириб, камчиликларни аниқлашди.\n“Биз Греция ва Болгария чегарасига келдик. Болгарлар чегара кўпригининг у томонида кутиб туришибди, лекин улар билан алоқа йўқ. “Югурувчини ҳам, сизни ҳам чегарани кесиб ўтишда отиб ташлашлари мумкин, - дейишди бизга юнонлар. – Ким сизлар учун жавоб беради?” Бошимизни қашидик. Ҳукуматимиз Болгария ҳукуматига мурожаат қилади. Чунки ҳазил-ҳазилу, лекин аскарларда фармон бор, ва улар буни бажаришади. Иш жиддий. Шунга қарамасдан масалани ҳал қилишга муваффақ бўлинди”, - дея хотирлайди у.\nМуаммо йўқ эди, эҳтимол, югурувчиларнинг ўзи ҳам чегарани кесиб ўтмаганлиги ҳам бунга сабаб. Фақат олов.\nИрина Дзидзигури 1980 йилда Москва олимпиадаси таржимон сифатида ишлаган. У ўшанда юнон югурувчиси чегарагача югуриб келгани, бошқа томондан эса уни эстафетанинг болгар иштирокчиси қарши олганини ҳикоя қилиб берди.\n“Спортчилар машъалани бирлаштиришди, бир-бирлариникини ёқишди. Бири югуриб кетди, бошқаси эса қолди. Ташкилот қўмитаси аъзоларигина чегарани кесиб ўтишган. Паспорт, визалар тайёрланганди”, - дейди у.\nМеҳмондўстлик ва муаммолар\nЭстафета арафасида СССР Олимпия қўмитаси аъзолари кутилмаган муаммоларни инобатга олиш мақсадида бир неча бор югуриб ўтиладиган йўлни бир неча бор кўздан кечиришган.\n“Машинада кетаётганимизда йўлларда одамлар тўпланиб, меҳмонга чорларди. Биз тўхташга мажбур бўлардик. Улар бизни ярим кундан буён кутиб туришган экан! Демак, қадаҳ кўтариш, тамадди қилиш ёки ҳеч бўлмаган тост айтиш керак. Йўлимизда давом этамиз. 10-15 километр нарида яна оломон тўпланиб турибди. Яна тўхташимиз керак, чунки у ерда бўлажак олимпия олови делегацияси бўлиши ҳақида хабар қилгандик. Барча республикаларда худди шундай ҳолат кузатилди”, - дея ёдга олади Кислов.\nМуҳим ташкилий масалалардан бири югурувчиларни саралаб олиш бўлди. Улар махсус комиссия томонидан сараланган. Қариндошлари гапи ёки ошна-оғайнигарчилик орқали бирор бир кишининг югуриш варианти ҳақида гап ҳам бўлиши мумкин эмасди.\n“Югурувчиларни Москвадан олиб келмаганмиз. Республикаларнинг ўзи саралаб оларди, лекин улар ошна-оғайнигарчиликка йўқ қўймаслиги керак эди. Эстефетага олинган кишилар маълум ютуқларга эришган фуқаролар бўлиши шарт эди. Илғор ишчи, ҳурмати баланд жамоатчи ёки таниқли колхозчи югурувчи бўлиши мумкин эди. Номзодлар синчковлик билан текширилган”, - дейди Олимпия ўйинлари куратори.\nЭстафетанинг ҳар бир иштирокчисига либос танланарди. Форма японча эди.\nМашъалнинг тузилиши мураккаба ва ўз замони учун инновацион эди. Олимпия машъали қатор жиддий талабларга жавоб бериши керак эди. У ўчиб қолмаслиги учун нима қилиш кераклиги. Бу ёқилғига боғлиқ. 1936 йилги Олимпиада вақтида қатрон қуйиладиган машъалдан фойдаланилган. Қатронни қуйиб, ёқсанг бўлди.\n“Машъалимиз газдан эди. Газ машъалдан сизиб чиқмаслиги керак эди. Газни югурувчининг ўзи чиқариб қўйиши керак эди, дастагни буриб қўйилса бўлди”, - дейди Кислов.\nИнсон омили ҳам катта аҳамиятга эга эди. Масалан, газни машъалга ўз вақтида тушириб қўйиш керак эди, яъни фақат оловни бериш олдидан.\nКислов инсон нималарни ҳис қилиши ва тадбирда қандай ҳаяжонланишини англаш учун унинг ўзи бунинг ҳаммасини бошдан кечириши кераклигини айтади.\nКислов машъал кўтарувчилар ўртасида уни олиб боришда юзага келиши мумкин бўлган ҳаяжон ва қўрқувнинг олдини олиш учун психологик ишлар олиб борилганини маълум қилди.\n“Машъалнинг ўртача ёниши ўн дақиқа, лекин ҳамма ҳам бир хил чопмайди. Кимдир бу масофани уч дақиқада босиб ўтади, кимгадир ярим соат камлик қилади. Югурувчиларимиздан бирининг ёши 90да эди, у невараси билан югурарди”, - дея хотиралари билан ўртоқлашади Кислов.\nТурли вариант олимпия олови ўчиб қолиши мумкин бўлишигача кўзда тутилган.\nИрина Дзидзигурининг таъкидлашича, машъал шамол, ёмғир туфайли ўчиб қолиши мумкин эди. Шу боис эстафета ортидан махсус машина РАФ-2907 ҳаракатланган. Унда олимпия оловининг захира чироғи бўлган. Айнан кучли чироқ, машъал эмас. Машъалнинг газ кампуласи энг кўпи бир километр йўлга етарди. Чироғ эса етти килоча эди ва узоқ вақтга етарди. Дунёда шунга ўхшаш атиги бир нечта чироқ сақланиб қолинган.\nОлимпия ўйинлари жуда мураккаб жамоат-сиёсий вазиятда бўлиб ўтган, шунинг учун хавфсизлик масаласига алоҳида эътибор қаратилган.\nРоссия Федерал хавфсизлигининг истеъфодаги генерал-майори Александр Михайлов ўша Олимпиада ишлаган. У СССР эндигина Афғонистонга киргани ва Москва Олимпиадасига бойкот эълон қилингани, уларга ҳар томондан айбловлар ёғилганини эслайди.\n“Биз турли иғво уюштирилишини тушунардик. Шунга қарамасдан ҳар қандай эҳтимолий иғвога қарши ўз чоралари ишлаб чиқиларди. Шунинг учун катта куч жалб қилинган эди. Олимпия оловига ҳамроҳлик қилиш ташкиллаштирилган эди, трассалар таъминланган. Бирор бир иғвога элтувчи ҳолат аниқлани нуқтаи назаридан тезкор иш олиб борилган”, - дея ўртоқлашади у.\nОлимпия олови эстафетаси Украина ва Молдова, жумладан, Кишинев, Черновц, Хмельницкий, Винница, Житомир, Киев, Полтава, Харьков каби шаҳарлар ҳудудидан ўтарди. Йўлларда минглаб, баъpан ўн минглаб одам тўпланарди.\nАндрей Кислов шаҳарларда оловни ҳамиша оломон кутиб турганини эслайди.\n“Ҳатто юз минглаб кишилар, агар бу республика пойтахти бўлса. Хавфсизлик органлари оломон тўлқинланиши ва у ўзини ўзи босиб ташлаш ҳолати туғилиши мумкинлиги ҳақида огоҳлантирарди. Бундай ҳолатлар ўз ўзидан туғилади. Лекин халқаро бойкот шароитида ҳеч ким зарар етказилиш ҳолатини инкор этмасди, яъни сунъий равишда шундай вазиятни юзага келтиришни. Халқаро телакомпаниялар буни бутун дунё эфирига узатиши учун буни ўз зиммасига оладиган бир ярамаснинг ўзи кифоя ахир”, - дейди у.\nЙўлда ҳеч қандай иғво ва қийинчиликка дуч келинмаган. Олимпия олови эстафетаси, шубҳасиз, СССР ғалабаси бўлди.\nОлимпия олови эстафетаси унинг ҳудудидан ўтган минтақа ва республикаларга фойда келтирди. Биринчидан, йўллар таъмирланди. Лекин бу ҳаммаси эмас.\nСпорт давлат музейи директори, тарих фанлар номзоди Елена Истягина-Елисееванинг Sputnik нашрига маълум қилишича, олимпия олови эстафетаси ўтадиган аҳоли пунктларига хорижлик сайёҳлар ташриф буюриши кўзда тутилган. Шу муносабат билан улар инфратузилмаларини замонийлаштириш ва ташқи қиёфасини яхшилаш тўғрисида қарор қилинган. Йўллар бўйлаб миллий услубда меҳмонхона, кемпинг, ресторанлар қурилган ва таъмир қилинган.\nШунингдек, олов йўлида ноодатий услубда ёқилғи қуйиш шохобчалари қад ростлаган.\n19 июль куни Олимпия олови Москвага етиб келган. Унинг якунланиши кутилмаган ва жуда чиройли тарзда бўлган.\nФХХ собиқ вакили Михайлов Ўйинларнинг очилиш ва ёпилиш маросими сир сақланганини хотирлайди.\n“Режиссёр гуруҳидан маросимнинг тўлиқ сценарийсини олишимиз қийин эди. Улар етарлича мустақил эди. Муайян вақт давомида улар билан келишиш қийин эди, чунки улар тўғридан-тўғри КПСС Марказий Комитети чиқа олишарди”, - дейди у.\nҚайсидир бир пайт, генералнинг сўзларига кўра, махус хизмат сценарийни билиб олишга муваффақ бўлган ва барчаси жойида эмаслиги яққол бўлган.\n“Олимпия олови “Лужники” майдонинг учинчи дарвозаси орқали олиб кирилиши лозим эди, сўнгра югурувчи стадионни айланиб югуриб чиқиши керак эди. Афсонавий баскетболчи Сергей Белов турадиган минбарга олимпия машъали билан кўтарилиши керак эди. Биз бу жойга келиб, катта спорт майдонини ўраб турган жойда ҳандақни кўрдик. Ҳандақ! Унинг маслалани ҳал қилдик. Кейингиси метал девор. Автоген билан кесиб олдик. Ундан кейингиси қийин эди. У ерда “фон” ўтирарди – байроқларни ушлаб, жонли сурат яратувчи аскарлар, бир неча минг киши. Бу фон орқали қандай ўтиш мумкин? У ерда ҳатто зинача йўқ эди!”, - дея ҳикоя қилади Михайлов.\nАммо бунинг йўли топилди. Бўлганда ҳам қандоқ.\n“Режиссёрда ғоя туғилди. Олов аскарлар ушлаб турган худдики ҳеч қаердан пайдо бўлаётган оқ қалқонли йўл узра олиб борилади. Серёжа Белов эса бу илонизи йўли бўйлаб энг тепага чиқади”, - деди Михайлов.\n... Хотима ҳам бўлганди. Чироқлар олимпия олови билан транспортга юкланди, ва Грециядан келтирилган олов 1980 йилги Олимпиянинг бошқа шаҳарлари – Таллин, Ленинград, Киев ва Минcкка жўнатилди.


14 йил тўхтовсиз ҳомиладор бўлган аёл, энг биринчисида 13 ёшда эди!\nНоэл ва Сю Редфордларга журналистларнинг қизиқувчанлиги жуда устун, бироқ бу нарсага оила аъзолари умуман эътибор қаратмайди ҳам. Ахир уй тўла эътибор талаб бола – чақа билан ким ҳам бировларнинг қизиқишларига ортиқча аҳамият бера оларди!\nРедфордлар Британияда энг кўп болали оила сифатида жуда машҳур. Бир вақтлар улар уч фарзандли бўлишни орзу қилардилар, вақт ўтиши билан эса бу орзулари ҳатто ортиғи билан ушалганини кўришимиз мумкин. Ноэл 45 ёшда, Сю эса 40 да . Аёл илк фарзандини 14 ёшида дунёга келтирган. Улар ҳали вояга етмаганликлари учун фарзандларига васий ота- она топишларига тўғри келган.\nОхирги 14 йил мобайнида Сю тўхтовсиз эрига фарзанд ҳадя этмоқда. Яхши ҳамки, оилада ҳеч қандай молиявий муаммолар йўқ. Оилага тўнғич фарзандлари Кристофор ҳам ёрдам беради, бундан ташқари Редфордлар оиласининг шахсий бизнеслари ҳам бор.\nУлар 19 – маротаба ота- оналик бахтига мушарраф бўлганликларига ҳеч қанча вақт ўтмаёқ Сю яна ҳомиладор эканлиги маълум бўлди.\n20 та боланинг отаси фақатгина дўстларининг илтимосини бажо келтираётганини айтиб, ҳазиллашади, қолган болалари эса 20 – меҳмоннинг туғлишига фақат ижобий муносабатдалар ва шу билан иккинчи ўнталикни якунлашларини илтимос қилмоқдалар.\nРедфордларнинг 20 та фарзандидан ташқари яна 3 набиралари ҳам бор. Хулоса қилиб айтганда, собиқ етим болаларнинг орзулари ортиғи билан ушалди! Эндиликда уларнинг ҳақиқатдан ҳам жуда катта оилалари мавжуд!\nНоэл билан Сю катта оила ва болаларга аллақачон кўникиб ҳам қолишган, фақатгина байрам арафасида анчайин тер тўкишларига тўғри келади, албатта.\nҲар ҳафталик бозор – ўчарнинг ўзиёқ катта бир синов, ахир. Кир- чирлар ҳақида – ку гапирмасак ҳам бўлади…\nҲозирда Редфордларнинг дўстларига фарзанднинг қиз ёки ўғил бўлиши жуда қизиқ, чунки Редфордларнинг ҳозирда 10 та ўғил ва 9та қиз фарзандлари бор. Ҳақиқатдан ҳам жуфтликка ўртадаги фарқни тенглаштириш насиб этармикан?!\nНима ҳам дердик, Редфордлар оиласи бошқалардан фарқ қилсаларда, уларнинг ҳар бир аъзоси жуда бахтли бу эса энг муҳимидир.\nСиз бу ноодатий оила ҳақида қандай фикрдасиз?\nКўрилган : 2 459\nОйнага кўп қараш гуноҳми?


Кўзингизга қараб, фикрингизни уқадиган чемпион - zarnews.uz\nКўзингизга қараб, фикрингизни уқадиган чемпион\nУ ҳам барча тенгдошларига ўхшаб фаст-фуд таомларни хуш кўради. Телефондаги баъзи ўйинларга бефарқ эмас. Кези келганда тўп тепиб, теннис ўйнайди. Аммо 13 ёшли бу болани нафақат Ўзбекистонда, дунёда ҳам яхши билишади. У олти ёшиданоқ машҳурликка эришди, 12 ёш 10 ой 8 кунда гроссмейстерлик унвонини қўлга киритди. Унинг оиласи, ўзи ҳақида оммавий ахборот воситаларида шунчалик кўп мақолалар чоп этилиб, кўрсатувлар тайёрландики, бир қараганда унинг мухлислари учун бирор-бир янгилик айтиш мушкулдай. Аммо бу гал Жавоҳир Синдоров билан ютуқлари омилига эмас, 13 ёшли ўсмирликдаги ўйларига кўпроқ эътибор қаратдик.\n– Ҳар гал чемпионатлардан кейин интервью беришга тайёр бўласизми, саволларга жавоб беришдан қочган пайтларингиз ҳам бўлганми?\n– Одатда бу қийин эмас. Халқаро мусобақаларда кўпинча бир хил савол беришади, “Таассуротларингиз…“ “Ўйиндан кўнглингиз тўлдими?“, каби. Аммо бир нечта камерага алоҳида жавоб беришдан, ҳақиқатан чарчаган пайтларим бўлган. Сабаби, йирик мусобақалар барибир одамни толиқтиради.\n– Хорижлик дўстларингиз кўп бўлса керак?\n– Албатта, улар билан доим мулоқотда бўлиб тураман.\n– Мактабдаги дўстларингиз билан муносабатларда чемпионлик “статус“и халақит бермайдими?\n– Йўқ, адашасиз, юлдузлик касалига учрамаганман!\n– Лекин ҳар ҳолда сиз катта давраларни кўргансиз, кўп давлатларда бўлгансиз. Бу ердаги тенгдошларингиз билан мулоқот сизни зериктириб қўймайдими?\n– Ҳеч қачон. Дўстларим билан дўстман, мактабда оддий ўқувчиман. Чемпионликнинг бунга алоқаси йўқ.\n– Кези келганда ўқитувчиларингиз баҳонгизни ошириб қўйса керак?\n– Бунақасиям бўлиб туради. Ахир чемпионатлар олдидан кўп дарс қолдиришимга тўғри келади-да.\n– Укаларингиз билан тортишиб қолганда уларга ён босасизми? Оилада тўрт ака-ука тарбияланяпсизлар экан…\n– Ён босаман дейиш нотўғри-куя. Аммо тортишувларни кўп чўзмайман. Сабаби, укаларимнинг кўзига қараб, нима демоқчилиги, қандай фикрлаётганини сезиб тураман. Нотўғри бўлса, дарров айтаман, гапимга кўнади.\n– Кўзга қараб фикрни билиш – шахмат таъсири бўлса керак.\n– Ҳа, рақибимга қараб, унинг хаёлидан ўтаётганларни илғаб оламан. Кўпчилик шахматчиларга хос бу хусусият.\n– Тўрт ёшингиздан бери шахмат ўйнайсиз, жиддий шуғулланасиз, баъзида мен ҳам тенгдошларимдай эркин бўлишни истайман, деган фикр келмайдими хаёлингизга?\n– Ахир шахмат ҳаётимнинг бир қисмига айланиб бўлган-ку! Кўпчилик бизни 5-6 соатлаб тинимсиз шуғулланади, деб ўйлайди. Ундай эмас. Шахмат билан бунчалик узоқ муддат шуғулланиш мияни чарчатиб қўяди. Орада дам оламиз, стол тенниси ўйнаймиз, сузишимиз мумкин.\n– Бобонгиз Комил Синдоров доим сиз билан бирга. У кишининг хизматлари туфайли бугун шундай даражага эришганингиз ҳақида ўқиганмиз. У киши билан ҳалиям шахмат ўйнаб турасизми?\n– Йўқ. Бобом мени шахматда охирги марта 5 ёшимда ютган. Бобом учун мен билан шахмат ўйини унчалик қизиқ бўлмаса керак.\n– Қўшработга, боболарингиз юртига бориб турасизми?\n– Албатта. Ҳар йили бориб, мусобақалар уюштирамиз, катта бобом томонидан ташкил этилган музей ҳолати билан қизиқиб кўрамиз. Бобомнинг бобоси – Эргаш Жуманбулбул ўғли номидаги музейдаги ашёларни ҳар сафар қизиқиб томоша қиламан.\n– Сиз ўзингизни туғма истеъдод соҳиби, деб ҳисоблайсизми?\n– Бобом шахматга бўлган лаёқатимни ўз вақтида сезиб, мени шунга ундаганлари учун бу натижага эришганман. Туғма истеъдод бўлса-ю, аммо оилада буни ҳеч ким сезмаса, ундай бола кўп нарсага эришолмайди. Оиладаги қўллаб-қувватлаш шахматчи учун энг муҳими, деб ўйлайман. Кейин, албатта, шуғулланиш, тинимсиз шуғулланиш.\n– Кўп нарсага эришдим, деб ҳисоблайсизми?\n– Йўқ-йўқ, ҳали олдинда марралар жуда кўп. Эҳ-ҳе, қанча шуғулланишим керак. Унинг катта ёшли кишилардай фикрлаши, аммо шунинг баробарида ҳали 13 ёшли ўсмир экани суҳбат давомида сезилиб турди. Яна бир нарса – ҳақиқатан фикрни кўзга қараб, илғаб олишини ҳам ҳис қилдик. Эҳтимол, унинг босиқ, ўйлаб фикр билдиришига, ортиқча сўзлардан қочишига шахмат сабаб бўлгандир, аммо ўзидан катталар билан муносабатда, суҳбат давомида хонага кирган ёши катталарга қўлни кўксига қўйиб, фикр билдириши – ўзбекона тарбиясида бобосининг таъсири борлиги аниқ. Баракалла, чемпион йигит!\nТеглар: Шахмат Жавоҳир Синдоров


«Тошкент» вокзали ҳудудида таъмирлаш ишлари бошланди\n14:25 / 24.03.2016\n24 март куни эрталаб «Тошкент» вокзали (Шимолий) яқинидаги трамвай йўли қисмидаги рельсларни олиб ташлаш ишлари бошланди. Бу ҳақда Facebook ижтимоий тармоғининг "ВодителиТашкента" гуруҳида маълум қилинган.\nГуруҳ аъзоларининг ёзишича, трамвай йўли демонтажи олиб борилаётган маузкур ҳудудда автомобиллар ҳаракати қийинлашиши мумкин.\nШунингдек, Тараққиёт кўчасидан эски Тошкент тиббиёт академиясигача бўлган трамвай йўлида демонтаж ишлари олиб борилди.\nЭслатиб ўтамиз, Тошкент шаҳар ҳокимлиги Тараққиёт кўчасидан бошланиб, Тошкент механика заводи орқали Оҳангарон йўлига (Роҳат) қадар давом этувчи трамвай йўли қуриш лойиҳасидан воз кечгани ҳақида хабар берилганди.\nКейинроқ, «Олмазор» метросидан (собиқ «Собир Раҳимов») Сергели даҳасигача тезюрар трамвай йўли қурилиши ҳақида хабар қилинди.


Охирги ўн йилликда мамлакатдаги этник гуруҳлар ўртасидаги урушлар тўхтаганидан сўнг, маҳаллий аҳоли гуруҳ-гуруҳ бўлиб югуришга чиқадиган бўлишди. Бунга иккита сабаб бор экан: биринчиси ўзларида тўпланиб қолган энергияни чиқариб юбориш, иккинчи сабаб эса агар яна шундай тўқнашувлар содир бўлса, жисмоний тайёр туриш. Шу боис 2014 йилнинг март ойида мамлакат президенти Пьер Нкурунзиза югуришни тақиқловчи қонун чиқарди. Шундай кейин гуруҳ-гуруҳ бўлиб югурган айрим шахслар жазоланди ҳам.\nРуминия: “Скрэббл” ўйини\n80-йилларда Руминиянинг ўша пайтдаги раҳбари Николае Чаушеску “Скрэббл” ўйинини қонун йўли билан тақиқлади. Бунга сабаб қилиб ўйинда бузғунчилик руҳиятининг кучлилиги кўрсатилди. Аммо ҳозир тақиқ олиб ташланган ва мамлакатда “Скрэббл” ўйини федерацияси фаолият олиб боради ва турли мусобақалар уюштириб туради.\nАҚШ: “Киндер сюрприз” шоколадли тухуми\nБу маҳсулот дунёнинг кўплаб мамлакатларида кенг тарқалганига қарамай АҚШда қонун йўли билан тақиқланган экан. Хўш, нега? Бунга сабаб бола билмай тухум ичидаги ўйинчоқни ҳам еб қўйиши мумкин экан. Шу боис у тақиқланган. Ширинликни Канада чегарасидан АҚШга олиб кириш ҳолатлари тез-тез кузатилиб тураркан.\nЭрон: эркакларнинг сочларини орқага ўриб юришлари\n2010 йилда ҳукумат эронлик эркаклар сочларини қандай кўринишда турмаклаштириш мумкинлиги ҳақида каталог чиқарди. Унга кўра сочларни орқага ўриб юриш, икки чети ҳамда тепасини калта қилган ҳолда орқа соч ўстириш тақиқланди.\nСингапур: сақич чайнаш\nБу ўз маъносида эмас, албатта. Мамлакат ҳудудига сақичлар сотуви тақиқланган. Бунга 1992 йилда содир бўлган фалокат сабаб бўлган. Ўшанда бир киши сақичини вагон эшигига ёпиштириб қўйган. Яхши ёпилмаган вагон эшиги очилиб кетган ва унга суяниб кетаётган йўловчи ҳалок бўлган. Сақични саломатлик нуқтаи назаридан врачлар рухсат берган беморларгина чайнашлари мумкин.\nФилиппин: Клэр Дэйнс\nАктриса Клэр Дэйнсга мамлакатнинг барча ҳудудига эмас, балки айнан Манила шаҳрига кириш тақиқланган экан. Чунки у ўша шаҳарда ниҳояланган фильмга олиш ишларидан сўнг, шаҳар ҳақида салбий фикрлар билдириб ўтган экан. Шу сабаб бу ерда нафақат унинг келиши, балки у суратга тушган фильмлар намойиши ҳам ман қилинган.\nФранция: “Red Bull”\nБугун бу тақиқ амалда эмас. Аммо 2008 йилгача бу ерда ушбу энергетик шарбатни истеъмол қилиш тақиқланган эди. Бунга ичимлик таркибидаги таурина кимёвий моддасининг борлиги баҳона бўлган. Ўшанда компания таурин моддаси йўқ бир қанча ўз маҳсулотларини мамлакат ички бозорига киритган эди.\nХитой: вақтлараро саёҳат\nГап кино ва телевизион шоулар ҳақида кетаяпти. Хитой ҳукуматининг фикрича бу каби ғоялар тарихга бўлган ҳурматсизлик экан. Шу боис шунга ўхшаш шоулар тақиқланган.\nЖАР: президент уйида суратга тушиш\nЎтган йилда ҳукумат президент уйида суратга тушишни тақиқлаб қўйганди. Аммо шунга қарамай бир қанча газеталар бунга аҳамият бермади ва уйнинг суратларини босиб чиқараверишди.\nШимолий Корея: мовий рангли жинсилар кийиш\nҚора эмас, балки айнан мовий жинси кийиш тақиқланган. АҚШда мовий ранг урфда, шу боис у тақиққа учраган, деган гаплар ҳам юради.\nМонако: маҳаллий фуқаролар учун казиноларга бориш\nХудди шундай. Монакодаги “Монте-Карло” казиносига бутун дунёдан одамлар келишади, аммо у ерга маҳаллий фуқароларнинг кириши тақиқланган. Бу тақиқлов 1860 йилда монако князи Карл III томонидан жорий этилган.\nБуюк Британия: парламент биносида ўлиб қолиш\nГарчи бу ҳолат инсоннинг ўз қўлида бўлмаса ҳам, аммо парламент биносида вафот этиш тақиқланган. Чунки у ерда оламдан ўтган инсон ҳукумат томонидан дафн этилади. Бу эса ҳукуматга заррача фойда келтирмас эмиш. Яна ким билсин.\nГермания: ичи бўш бензин идиши\nАгар Германияда машинангизни ёқилғиси тугаб, ўчиб қолса, яқин орадаги ёқилғи қўйиш шохобчасига боришга ошиқманг. Чунки бу ерда қўлингизда бензин идиши кўтариб юриш ҳам тақиқланган.\nФилиппин: Фрэнка Синатрнинг “My Way”\nБу қонун йўли билан тасдиқланмаган бўлсада, аммо Филиппиндаги тунги клубларда ёки караоке барларда бу қўшиқни куйлаш тақиқланган. Бунга сабаб қўшиқнинг аҳлоқий ва маънавий бузуқлигидир.\nТаиланд: “Анна ва қирол” фильми\nАйтишларига қараганда, 1999 йилда суратган олинган Жоди Фостер ва Чоу Юньфатлар суратга тушган ушбу фильмда қирол оиласи ва мамлакат тарихига боғлиқ кўплаб лавҳалар бор. 1930 йилдан бери амал қилиниб келаётган қонунга кўра, Таиланд давлатига нисбатан ҳақорат учун бундай ишлар қаттиқ жазоланади.\nЖанубий Корея: ярим кечаси сеть орқали видеоўйинлар ўйнаш\n2011 йилда мамлакатда “shutdown қонуни” деб номланган қонун ишга тушди. Унга кўра 16 ёшдан кичиклар ярим кечадан то эрталабга қадар видеоўйинлар ўйнаши тақиқланди. Аммо бу қонун яқинда ота-оналар илтимосига биноан олиб ташланди.\nЯпония: клубларда рақс тушиш\nЎзининг тунги ҳаёти билан танилган Японияда клубларда рақс тушишнинг ман этилиши бироз ёлғондек туюлади. Аммо бу бор ҳақиқат. 1948 йилда аҳоли тинчлиги таъминлаш мақсадида, ана шу тақиқ вужудга келган эди. Рақс тушиш учун махсус жойлар ташкил этилди. Аммо бу тақиқни 2020 йилда Токиода бўладиган Олимпиада ўйинлари вақтида олиб ташлаш кўзда тутилмоқда.


Сариқ либос кийишни ислом динимизда мумкин эмас дейилгани ростми? | Мулоҳаза қила оладиганлар учун.\nСариқ либос кийишни ислом динимизда мумкин эмас дейилгани ростми?\nСавол: Сариқ либос кийишни ислом динимизда мумкин эмас дейилгани ростми?\nЖавоб: Али розияллоҳу анҳудан ривоят қилинади:\n«Набий соллаллоҳу алайҳи васаллам мени тилло узук тақишдан, шойи кийишдан, рукуъ ва саждада қироат қилишдан ва сариқ ранг чапланган кийим кийишдан наҳий қилдилар».\nҲазрати Али ибн Абу Толиб розияллоҳу анҳудан қилинган ушбу ривоятда Пайғамбар соллаллоҳу алайҳи васаллам у кишини ва шу орқали бошқа эркак мусулмонларни ҳам тўрт нарсадан қайтармоқдалар.\nТилло узук тақишдан.\nМусулмон эркак нафақат тилло узук балки тиллодан бўлган бошқа нарсаларни ҳам тақиши мумкин эмаслигини аввал ўрганиб ўтдик. Кумуш узук ҳақида иншааллоҳ келажакда сўз юритилади.\nМусулмон эркакларга шойи-ипак кийиш ҳаром эканлигини ҳам аввал батафсил ўрганганмиз.\nРукуъ ва саждада қироат қилишдан.\nНамоз ўқиётган одам рукуъга ёки саждага борганда Қуръон қироат қилиши мумкин эмас. У ҳолатларда тасбиҳ айтилади. Бу нарса ҳаммага маълум.\nСариқ ранг чапланган кийим кийишдан.\n«Набий соллаллоҳу алайҳи васаллам устимда икки сариқ ранг чапланган кийимни кўриб:\n«Албатта, мана шулар, кофирларнинг кийимларидандир», дедилар».\n«Онанг шунга амр қилдими!?» дедилар.\n«Уларни ювиб ташлайми?» дедим.\n«Балки, куйдириб ташла!» дедилар».\nУшбу заъфарон ва сап-сариқ ранг чапланган кийим кийиш ҳақидаги наҳийлар фақат эркакларга хосдир. Аёлларга тааллуқли эмас.\nНима учун эркакларга бундоқ наҳий келди, дейилса, бу ранглар маълум кофир тоифаларнинг шиори бўлгани, эътиборни жалб қиладиган бўлгани, ҳиди кучли бўлгани, аёлларга хос бўлгани учун, деган жавобни айганлар уламоларимиз.\nУсули фиқҳ илмида наҳий-бирор нарсадан қайтариш ҳақида келган шаръий буюруқлар учга бўлинади; ҳаром, макруҳ ва танзийҳ. Ушбу масаладаги наҳий мазкур уч қисмдан қайси бирига хос? деб савол қўядиган бўлсак, кўпчилик уламоларимиз, бу ердаги наҳий танзийҳ учун, дейдилар. Яъни, макруҳдан ҳам кучсизроқ бўлиб, ўта тозаликнинг ирода қилиш учундир. Чунки, машҳур саҳобий Абдуллоҳ ибн Умар розияллоҳу анҳу соқолларига ва кийимларига хушбўй сариқ нарса суртиб юрар, нимага бундоқ қиласиз, деб сўралса, Пайғамбар соллаллоҳу алайҳи васалламнинг шундоқ қилганларини кўрганман, дер эканлар.\nМақола 1 250 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Украинадаги «махсус ҳарбий операция»га россияликларнинг муносабати – Сўровнома натижалари | Azon.uz - Ахборот-таҳлилий портал\nУкраинадаги «махсус ҳарбий операция»га россияликларнинг муносабати – Сўровнома натижалари\n1397 13:25 19.05.2022\nRussian Field тадқиқот гуруҳи сиёсий фаол Максим Кац билан биргаликда Россиянинг «Украинадаги махсус ҳарбий операцияга» муносабати бўйича тадқиқот ўтказди. Унда сўралганлар бир неча саволларга жавоб беришган.\nИчки ёки ташқи сиёсат\nРеспондентларнинг аксарияти (52%) ҳокимият ички сиёсатга устувор аҳамият бериши керак, деб ҳисоблайди. Ташқи сиёсатнинг устуворлигини россияликларнинг 17,6 фоизи қўллаб-қувватлайди. Сўралганларнинг 29,5 фоизи жавоб беришга қийналаган.\nСўралган одамнинг ёшига қараб унинг ташқи сиёсатга бўлган қарашлари шунчалик ўзгариб боради. Шундай қилиб, ёшлар (18–29 ёш) орасида 64,7% ички сиёсат устуворлигини қўллаб-қувватлаган бўлса, 60 ёшдан ошган респондентлар орасида бу кўрсаткич 43%.\nТашқи сиёсатни баҳолаш\nРеспондентларнинг деярли учдан икки қисми Россия ташқи сиёсатини ижобий баҳолашга мойил. Уларнинг 34 фоизи ташқи сиёсатга «албатта ижобий», 29,1 фоизи эса «ижобийга яқин» деб жавоб берган. 17,3 фоиз одам ташқи сиёсатга салбий баҳо берган. Шуниси эътиборга лойиқки, респондентларнинг ёши қанчалик катта бўлса, Россия Федерациясининг ташқи сиёсатини шунчалик ижобий баҳолаган. Ташқи сиёсатни ёшлар ўртасида қўллаб-қувватлаш 19,2 фоизни, ўрта ёшдагилар (30-44 ёш) ўртасида – 24,6 фоизни, 45-59 ёш ва 60 ёшдан ошган тоифалар орасида мос равишда 41 ва 45,3 фоизгача ошган.\nИчки сиёсатни баҳолаш\nРеспондентларнинг аксарияти ички сиёсатни салбий баҳолайди: 25,7% - «салбийга яқин», 21% - «албатта салбий». Респондентларнинг учдан бир қисми (31,5%) Россиянинг ички сиёсатидан мамнунлиги кўпроқ. 18-44 ёшдаги респондентлар ички сиёсат фаолиятидан энг кам қониқиш ҳосил қилган. Бироқ респондентларнинг ёши қанчалик катта бўлса, улар мамлакат ичидаги сиёсатга шунчалик ижобий муносабатда бўлишади.\nРоссия президентининг «Украинада махсус операция» бошланиши ҳақидаги мурожаати\nРеспондентларнинг мутлақ кўпчилиги (77,9%) Россия Президенти Путиннинг Украинада «махсус операция» бошлангани ҳақида мурожаатини кузатган. Пенсия ёшидаги респондентлар энг фаол томошабинлар бўлди - 83,5%. 18 ёшдан 44 ёшгача бўлган респондентларнинг тўртдан бир қисми мурожаатни кўрмаган.\nРеспондентларнинг аксарияти Президент мурожаатини ижобий баҳолаган. Бешдан бири салбий. Ижобий баҳолар сони респондентларнинг ёши билан ортади.\nОлий маълумотли респондентлар орасида Президент мурожаатига салбий баҳо берганлар салмоғи юқори.\nУкраинада «махсус ҳарбий операция»ни қўллаб-қувватлаш\nРеспондентларнинг ярмидан кўпи – 58,8 фоизи Россиянинг Украина ҳудудидаги ҳарбий ҳаракатларини қўллаб-қувватлайди. Сўралганларнинг ёши ва «махсус операция»ни ижобий баҳолаш ўртасида боғлиқлик бор. Респондентлар қанчалик катта бўлса, улар «махсус операция»ни кўпроқ қўллаб-қувватлаган. Ёшлар (18-29 ёш) орасида қўллаб-қувватлаш даражаси 40% дан бир оз кўпроқ, 60 ёшдан ошган руслар орасида эса 70% дан ошади.\nШунингдек, респондентлар қанчалик ёш бўлса, Россиянинг Украинадаги ҳаракатларига шунчалик салбий муносабат билдирган. 18 ёшдан 44 ёшгача бўлган респондентларнинг ярми салбий баҳо берди.\nРеспондентларнинг таълим даражаси қанчалик юқори бўлса, «махсус операция»ни қўллаб-қувватлаш даражаси паст бўлган. Ўрта ва ўрта махсус маълумотга эга бўлган респондентларнинг учдан икки қисмидан кўпроғи Украинадаги ҳаракатларни қўллаб-қувватламоқда ва деярли тўртдан бири қўллаб-қувватламайди.\nСалбий фикр билдирганларнинг ярми университетни тамомлаган, учдан бири тўлиқ бўлмаган олий маълумотга эга. Мактаб ёки коллежни тамомламаганларнинг тўртдан бир қисми Украинадаги ҳаракатларни қўллаб-қувватламайди.\nУкраинадаги «махсус операция» оқибатлари\nАксарият ҳолларда россияликлар Украинадаги ҳарбий ҳаракатлар ортидан нархларнинг ошиши, Россияга қарши янги санкциялар жорий этилиши ва иқтисодий инқироз каби салбий оқибатларни кутишмоқда.\nМумкин бўлган ижобий оқибатлар орасида Россиянинг дунёдаги таъсирининг кучайиши, ЛДХРнинг жаҳон миқёсида тан олиниши ва Россия ҳудудининг кенгайиши киради.\nЁш ва ўрта ёшли респондентлар Украинадаги «махсус операция»нинг ижобий оқибатларини кутишмаяпти. Кекса респондентлар кўпинча Россиянинг дунёга таъсири кенгайганини эслатиб ўтишади, аммо оқибатлар орасида салбий прогнозлар ҳам кўп учраган.\nРоссияликлар, шунингдек, Учинчи жаҳон уруши хавфи, рус жамияти ҳаётининг барча соҳаларида тўлиқ таназзул, Россия иқтисодиётининг кўтарилиши, руслар ҳаётининг яхшиланиши, Россия ва Украинанинг бирлашиши, Россиянинг Украина ҳудудида тартибни тиклаши, ЛДХРда тинчлик ва ҳатто Россия Федерациясида сиёсий режим ўзгариши каби бир қатор бошқа оқибатларни ҳам тахмин қилишган.\nЎзаро муносабатлар кескинлашувининг сабабчиси\nРеспондентларнинг аксарияти (59,7%) АҚШни можаро кучайишининг ташаббускори деб ҳисоблайди, бу жавоб барча ёшдагиларда етакчилик қилмоқда. Тахминан учдан бир қисми НАТО (30,3%) ва Украина (28,9%) ҳақида айтган. Улар барча ёшдагилар жавобларида иккинчи ва учинчи ўринларда туради. Россия можаро ташаббускори сифатида 16,5 фоиз билан тўртинчи ўринда. ЛДХР фақат 3,6% сўралган кишилар томонидан қайд этилган.\nАйрим россияликлар Владимир Путинни Украина ҳудудидаги «махсус ҳарбий операция» учун шахсан жавобгар деб ҳисоблайди. Бошқа жавоблар орасида: Англо-сакслар, Европа, коллектив Ғарб, дунё ҳукумати ва шунчаки «ҳамма» бор эди. Шунингдек, баъзи Россия фуқароларининг фикрига кўра, бу воқеа Грузия, Михаил Горбачев ва капиталистларнинг айби билан бўлган.\nЛДХРни тан олиш\nРеспондентларнинг деярли ярми ЛДХРнинг Россия томонидан тан олинишини «ижобийга яқин», чорак қисми «аниқ ижобий» деб баҳолаган. Фуқароларнинг 20 фоизи салбий фикр билдирган. Фуқароларнинг бир фоиздан камроғи ЛДХР тан олиниши ҳақида билишмайди.\nРеспондентларнинг ёши ошгани сайин уларнинг қўллаб-қувватлаш даражаси ҳам ошади. Кекса авлод (60+) орасида маъқуллаш даражаси 84,5% га етган.\nУкраина билан дўстлик\nДеярли барча респондентлар (88,1%) Россия ва Украина ўртасидаги дўстона муносабатларни сақлаб қолиш зарурлигига рози. 10% дан камроғи буни зарур деб ҳисобламайди. Респондентларнинг таълим даражаси бу кўрсаткичга таъсир қилмаган.\nБироқ, Украина билан дўстона муносабатлар ўрнатишни истамаслик ёшга қараб ортади. Ёшларнинг 5% дан бир оз кўпроғи (18-29) дўстона муносабатлар ғоясини қўллаб-қувватламаган бўлса, кексалар орасида эса бу тахминан 10%ни ташкил қилган.\nСССР чегараларига қайтиш\nРеспондентларнинг ярми собиқ СССР чегараларини тиклашга ижобий муносабатда, учдан бир қисми - салбий, қолганлари жавоб беришга қийналган.\nСобиқ Иттифоқи чегараларини қайтариш ғоясига бўлган иштиёқ фуқаронинг ёши билан кўпроқ боғлиқ: сўралганларнинг ёши қанчалик катта ва таълим даражаси қанчалик паст бўлса, чегараларни тиклаш ғоясини қўллаб-қувватлаш эҳтимоли шунчалик юқори бўлган.\nРоссияликлар ўзларининг молиявий истиқболларига пессимистик қарашда – респондентларнинг 41,8 фоизи уларнинг даромадлари кескин пасайишини кутмоқда. Фуқароларнинг кичик қисми – 5,7 фоизи асосий даромад манбасини бутунлай йўқотишини айтган. Тахминан учдан бир қисми ҳамма нарса ўзгаришсиз қолишига амин. Фақат 8% яқин одам келажакда даромадлари ошиши мумкинлигига ишонади.\nАсосий даромад манбасини йўқотишдан кўпроқ ёшлар қўрқишади, аммо улар барча ёш гуруҳлари орасида ўзларининг молиявий ҳолатини ижобий кўришади.\nМахсус Украина Россия СССР\n515 23:18 06.07.2022\n68 23:18 06.07.2022\n239 22:47 06.07.2022\n603 21:45 06.07.2022\n321 21:30 06.07.2022\n189 20:45 06.07.2022


Агробизнесда инновациялар: пойтахтдаги наноиссиқхона қандай ишлайди - Номадлар,Турклар,Қозоқ одатлари ва анъаналари,Қозоғистон табиати\nАгробизнесда инновациялар: пойтахтдаги наноиссиқхона қандай ишлайди\n#Иллинойс #нанозарра #ноухау #светодиод\nҚозоғистонда наночироқ қўлланувчи иссиқхона хўжаликлари тармоғи яратилади. Ҳозирча пойтахт саноат паркида жойлашган биотехнологик иссиқхона мамлакатда ягона. Бу ерда уч йилдан бери кўп миқдордаги бодринг ва помидор етиштирилади. Ўзига хос бу лойиҳа муаллифи – Амангелди Таукенов. Ўз ғоясини амалга ошириш учун у 2016 йилда «Фан жамғармаси»дан 200 миллион тенгедан зиёдроқ миқдорда грант олган.\nАмангелди Таукенов, лойиҳа муаллифи:\n- Ишланманинг ўзига хослиги шундаки, ёруғликнинг нисбатан тўғри спектрини ҳосил қилиш учун светодиод нур ёрдамида нанозарралардан фойдаландик, бу эса ўсимлик жадал ўсишини таъминлаб, ҳосилдорликни оширади, ҳосил, ўртача олганда, 20-30 фоизга кўпроқ. Шуни ҳам айтиш керакки, анъанавий ёриткичларга қараганда, бунда электр энергияси 50-70 фоизга тежалади. Бу иссиқхонани нима учун қурдик? Тадбиркорларга светодиодли ёриткичлар яхшироқ ишлаши ва яхши натижа беришини кўрсатиш учун.\nАгроном фикрича, иссиқхонанинг бир квадрат метридан ўртача 90 килограммгача сабзавот олиш мумкин. Бундай квадрат метр бу ерда - олти мингдан ошиқроқ. Ҳосилдорликка эришишда нафақат ёритишда махсус нанозарралардан фойдаланиш, балки бир қанча бошқа инновациявий усуллар ҳам муҳим омил бўлмоқда. Автоматлашган иқлим назорати, карбонат ангидрид, ҳарорат ва ҳаво намлигини текшириш тизими. Булар барчаси агрономлар меҳнати билан бирга бутун йил давомида ҳосил олиш имконини бермоқда.\nАрин Орсариев, «Фан Жамғармаси» АЖ бошқаруви раиси:\n- Бу нанотехнологиялар Қозоғистон ва Иллинойс олимлари томонидан ишланган. Улар керакли нанозарраларни танлаган, таркиби ва нур фотонини ўзгартириб, ўсимлик жадал ўсишини таъминлайди. Қозоғистон инновациявий маданиятида – бу жуда ёрқин ва зарурий лойиҳа, бу янги имкониятлардан тўғри ва самарали фойдаланишга олиб келган кашфиёт, дейиш мумкин. Агар бу лойиҳага тахминан икки юз миллион сарфланган бўлса, сотувлар натижасида мамлакат иқтисодиётига 500 миллиондан зиёд маблағ келиб тушди.\nҚозоғистонда илмий лойиҳаларни тижоратлаштириш тўла ҳажмда олиб борилмоқда. Олимлар ва уларнинг «Фан жамғармаси» орқали олға сурилаётган фойдали ғояларини давлат қўллаб-қувватлайди. 5 йил мобайнида республикада икки юздан ошиқ ноу-хау саралаб олинди, 150 дан кўпроғи танловдан ўтди. 103 таси маҳаллий бозорда фаол ишламоқда, 13 таси эса ўз маҳсулотини экспортга йўллаяпти.\nУральсклик ўқувчилар экологик тоза офис қоғози ва биосочиқ устида ишлаяпти